Юзэф Панятоўскі і Гомельскі гарвыканкам ДАКУМЕНТ :: Сильные Новости — Гомель сегодня\nЮзэф Панятоўскі і Гомельскі гарвыканкам ДАКУМЕНТ\nКампанія па прыцягненню ўвагі да пытання неабходнасці копіі помніка Юзэфу Панятоўскаму, якую распачаў Дзмітрый Новікаў допісам "Нужно ли возвращать памятник Йозефу Понятовскому в Гомель?" працягваецца і набывае абароты.\nІ тут нельга не выказаць яму падзякі за гэта - калі б не гэты яго допіс на самым наведвальным сайце гомельскага рэгіёну "Сильные Новости" я б не даведаўся аб тым, што ў Гомелі існуе ініцыятыва па ўстанаўленні копіі помніка, які каля 100 гадоў радаваў сваёй прыгажосцю жыхароў Беларусі і быў адной з аметных частак Старога Гомелю, не завёў бы на гэтым сайце блог, не напісаў бы аб тым, "Чаму Гомелю патрэбен помнік Юзэфу Панятоўскаму?" і не звярнуўся б да дзяржаўных устаноў з прапановай спрыяць аднаўленню помніка князю Панятоўскаму.\nІніцыятыва Józef go HOMEL! па аднаўленні помніка хоць і мае зараз, калі глядзець па яе старонках у Фэйсбуку і Укантакце агулам каля 2500 прыхільнікаў, не набыла б такой вядомасці ў Гомелі і ў Беларусі ў цэлым, калі б не ініцыятыва Дзмітрыя.\nМяркую, тут нельга выключаць і таго, што Дзмітрый сам з'яўляецца прыхільнікам вяртання капіі помніка Юзэфу Панятоўскаму ў Гомель, сам стварыў вышэйзгаданыя суполкі ў сацыяльных сетках і распачаў для найбольш моцнага эфекту кампанію метадам "ад супрацьлеглага", каб надаць грамадскай дыскусіі большай вастрыні. Такі метад у рэкламе выкарыстоўваецца даволі распаўсюджана. Тым больш, што Дзмітрый і быў першым чалавекам, які загаварыў аб устанаўленні помніка публічна. Можаце Гуглам праверыць, ён хлусіць не будзе. Я ж упершыню загаварыў аб Юзэфу Панятоўскім толькі праз месяц пасля Дзмітрыя.\nАле магчыма, у Дзмітрыя гэта такі творчы стымул, суполак ён не ствараў, а Панятоўскага абраз для сябе за Музу. Аб гэтым могуць казаць і радкі з яго вершаў (Дзмітрый яшчэ і паэт ):\n"Учись играть в карты или хотя бы гадать,\nПриручи единорога или дракона,\nведи путевой дневник, прикупи тетрадь,\nвызови на дуэль маркиза или барона."\nМаркіза ці барона ў Гомелі Дзмітрыю знайсці не атрымалася, таму, відаць, і выклікаў ён на дуэль князя і маршала.\nЯк кажа адыёзны расійскі прапагандыст "русского мира" Дзмітрый Кісялёў: "Супадзенне? Ня думаю".\nТым больш на тэму помніка Дзмітрый працягвае пісаць - на днях напісаў «Снова о Понятовском, или самопиар и профанация» . Але для чалавека, які рэдагуе і апрацоўвае тэксты на сайце і павінен разбірацца ў тэрміналогіі, слова піяр крыху недарэчнае. Тут можна прывесці цытату пісьменніка Віктара Марціновіча: " Прычым слоўца само гэтае — заскарузлае, састарэлае — вылезла з дзевяностых і там і мусіла застацца. Ва ўсім свеце — trick banners, interstitia і SEO optimisation, а ў нас, вы ж разумееце, піяр! У ботах, ватніку ды з дубальтоўкай. Такі шчарбаты, уся барада ў махорцы. Высокія тэхналогіі, чо!".\nАле вернемся да помніка - не ўвесь за час Дзмітрыю Новікаву дыферамбы пець, хоць маладыя і непрызнаныя паэты і грамадскія актывісты гэта і вельмі любяць, а словы прызнаных аўтараў для іх значэння не маюць. Тым больш, што сам Дзмітрый на тэму Панятоўскага, калі рабіць высновы па яго апошнім тэксце, больш пісаць не збіраецца.\nРаней я распавядаў аб тым, што думаюць у Гомельскім палацава-паркавым ансамблі аб аднаўленні помніка маршалу Панятоўскаму на яго тэрыторыі. Зараз чарга прыйшла давесці пазіцыю Гомельскага гарадскога выканаўчага камітэта. Вось што паведамілі адтуль:\n"Памнік Юзэфу Панятоўскаму лічыцца лепшай работай скульптара Берталя Торвальдсэна.\nКопія статуі і зараз магла б стаць прывабнай адметнасцю як для гамяльчан, так і для гасцей горада."\nВельмі прыемна, што ў кіраўніцтве горада згодныя, што Гомелю помнік Юзэфу Панятоўскаму патрэбны і што ён можа зноў стаць адметнасцю і ўпрыгожваннем горада.\nДалей у лісце з гарвыкаканкаму працягваюць:\n"Статуя, што знаходзіцца зараз у Варшаве, - падарунак урада Даніі польскаму народу. У сувязі з гэтым абмяркоўваць яе перамяшчэнне ў горад Гомель уяўляецца некарэктным".\nТут можна толькі удакладніць, што гаворка не вялася і не вядзецца аб перамяшчэнні помніка з Варшавы ў Гомель - Гомелю будзе дастаткова і копіі, тым больш, што і ў Варшаве зараз толькі копія стаіць.\nДалей гарвыканкам паведамляе:\n"У дадзены момант рэдукцыя (паменьшаная копія) статуі знаходзіцца ў дзяржаўнай гісторыка-культурнай установе "Гомельскі палацава-паркавы ансамбль".\nСапраўды, як напісаў гомельскі гісторык і навуковец, пан Яўген Малікаў у каментары да аднаго з допісаў на тэму помніка Панятоўскаму ў Гомелі "ў І.Ф. Паскевіча, акрамя велічнага трафея на тэрасе, была яшчэ маленькая настольная скульптурка гэтага ж помніка. Яна і зараз захоўваеца ў палацава-паркавым ансамблі і стаіць у курыцельным кабінеце на першым паверсе вежы, адразу за вокнамі якой і стаяў рэальны помнік Юзэфу Панятоўскаму."\nДля мяне гэта было адкрыццё, бо я меркаваў, што паменшаная копія помніка з'яўляецца сучаснай, такім "навадзелам". Як бачым, дыскусіі з "ботамі", "фэйкамі" і проста "крэпкімі хазяйственнікамі" не заўжды безсэнсоўныя, а даюць новую цікавую інфармацыю для тых, хто ў ёй сапраўды зацікаўлены.\nНапрыканцы Гомельскі гарвыканкам выказвае празаічную, але сённяшнюю рэальнасць:\n"Стварэнне копіі ў арыгінальным памеры патрабуе значных фінансавых выдаткаў, што не прадугледжана бюджэтам горада Гомеля."\nЗ іншага боку, помнік можна атрымаць і без вялікіх укладанняў па польскаму сцэнару, пра які пісалася ў адказе гарвыканкама ""Статуя, што знаходзіцца зараз у Варшаве, - падарунак урада Даніі польскаму народу."\nДумаю, урад Даніі не пашкадуе падарунка і для народа беларускага - галоўнае, перамовы паспяхова правесці.\nНаогул, копіяй аднаго помніка Юзэфа Панятоўскага можна не толькі падараваць Гомелю і Беларусі прыгожы помнік мастацтва, але і замацаваць добрыя адносіны з трыма вядучымі еўрапейскімі краінамі - Польшчай, Францыяй і Даніяй.\nТеги: Гомель (125), Юзеф Понятовский (6), Иван Паскевич (6), Дмитрий Новиков (6), Ігар Случак (6), Іван Паскевіч (6), Юзэф Панятоўскі (6), Случак (6), Понятовский (10), Паскевич (7), история (26), памятники (12)


Глядзіце ў фотастужцы Sputnik лепшыя кадры цырымоніі адкрыцця Алімпійскіх гульняў 2018, якая прайшла ў пятніцу на галоўным стадыёне паўднёвакарэйскага... 10.02.2018, Sputnik Беларусь\nнавіны , спорт, у свеце, пхенчхан, алімпійскія гульні-2018, алімпійскія гульні-2018 у пхенчхане\n09:00 10.02.2018 (абноўлена: 09:04 10.02.2018)\nАдкрыццё Алімпіяды 2018 было феерычным, поўным яркіх агнёў. Дагістарычны цмок, містычны тыгр, нацыянальныя танцы і песні, запальны танец фігурысткі каля факела. Аўтары сцэнарыя цырымоніі зрабілі асноўную стаўку на перадавыя тэхналогіі і паказалі ўрачыстасць гармоніі, бо галоўнай тэмай цырымоніі адкрыцця загадзя аб'явілі тэму свету.\n© REUTERS / Pawel KopczynskiЦырымонія адкрыцця зімовых Алімпійскіх гульняў 2018 года прайшла ў пятніцу ўвечары на галоўным стадыёне паўднёвакарэйскага Пхенчхана.\nЦырымонія адкрыцця зімовых Алімпійскіх гульняў 2018 года прайшла ў пятніцу ўвечары на галоўным стадыёне паўднёвакарэйскага Пхенчхана.\n© AFP 2021 / Mark RALSTONЦырымонія пачалася са зваротнага адліку, пасля якога пяць паўднёвакарэйскіх дзетак здзейснілі падарожжа па рацэ часу.\nЦырымонія пачалася са зваротнага адліку, пасля якога пяць паўднёвакарэйскіх дзетак здзейснілі падарожжа па рацэ часу.\n© REUTERS / Kai PfaffenbachДагістарычны цмок, містычны тыгр - правобраз талісмана Гульняў Сухарана - былі зусім не ваяўнічымі, як прынята лічыць, а мірнымі і гарманічнымі.\nДагістарычны цмок, містычны тыгр - правобраз талісмана Гульняў Сухарана - былі зусім не ваяўнічымі, як прынята лічыць, а мірнымі і гарманічнымі.\n© AFP 2021 / Martin BUREAUА затым дзяцей сустрэлі вароты ў будучыню - дзе яны зразумелі, што няма іншага спосабу аб'яднаць людзей, акрамя свету.\nА затым дзяцей сустрэлі вароты ў будучыню - дзе яны зразумелі, што няма іншага спосабу аб'яднаць людзей, акрамя свету.\n© REUTERS / Stefano RellandiniГалоўнай тэмай цырымоніі адкрыцця загадзя аб'явілі тэму свету, і гэта для цяперашняга моманту карэйскай гісторыі вельмі актуальна.\nГалоўнай тэмай цырымоніі адкрыцця загадзя аб'явілі тэму свету, і гэта для цяперашняга моманту карэйскай гісторыі вельмі актуальна.\n© AFP 2021 / JUNG Yeon-JeЗвонку стадыён выбухаў феерверкамі.\nЗвонку стадыён выбухаў феерверкамі.\n© REUTERS / Toby MelvilleКольцы - традыцыйныя сімвалы Алімпіяды\nКольцы - традыцыйныя сімвалы Алімпіяды\n© REUTERS / Pawel KopczynskiМір і Гармонія як філасофскія паняцці наогул вельмі блізкія Паўднёвай Карэі. Бо сімвалы "інь" і "ян" намаляваныя на сцягу гэтай краіны, а цалкам ён сімвалізуе адзіны Сусвет.\nМір і Гармонія як філасофскія паняцці наогул вельмі блізкія Паўднёвай Карэі. Бо сімвалы "інь" і "ян" намаляваныя на сцягу гэтай краіны, а цалкам ён сімвалізуе адзіны Сусвет.\n© REUTERS / Stefano RellandiniГледачоў цырымоніі пазнаёмілі з багатай гістарычнай спадчынай Паўднёвай Карэі. Вобразы змянялі адзін аднаго пад гукі барабанаў і флейтаў.\nГледачоў цырымоніі пазнаёмілі з багатай гістарычнай спадчынай Паўднёвай Карэі. Вобразы змянялі адзін аднаго пад гукі барабанаў і флейтаў.\n© REUTERS / Kai PfaffenbachАдкрыццё Алімпіяды, вядома ж, не абышлося без нацыянальных танцаў і песень.\nАдкрыццё Алімпіяды, вядома ж, не абышлося без нацыянальных танцаў і песень.\n© REUTERS / Kim Kyung-HoonСтроі ўдзельнікаў дзейства аднаўлялі колеры нацыянальнага сцяга Рэспублікі Карэя - белы, сіні і чырвоны.\nСтроі ўдзельнікаў дзейства аднаўлялі колеры нацыянальнага сцяга Рэспублікі Карэя - белы, сіні і чырвоны.\n© AFP 2021 / Brendan Smialowski Адкрыццё Алімпіяды 2018 было феерычным, поўным яркіх агнёў.\nАдкрыццё Алімпіяды 2018 было феерычным, поўным яркіх агнёў.\n© AFP 2021 / Jonathan NACKSTRANDАўтары сцэнарыя цырымоніі зрабілі асноўную стаўку на перадавыя тэхналогіі.\nАўтары сцэнарыя цырымоніі зрабілі асноўную стаўку на перадавыя тэхналогіі.\n© REUTERS / Damir SagoljПерад гледачамі паўсталі вобразы аблічбаванага свету, у прыватнасці, 120 дзвярэй у будучыню.\nПерад гледачамі паўсталі вобразы аблічбаванага свету, у прыватнасці, 120 дзвярэй у будучыню.\n© AFP 2021 / JAVIER SORIANOЗ дапамогай лічбавых тэхналогій цэнтр арэны ператварыўся ў медыяцэнтр, які вобразна перадаў ва ўсе куткі планеты галоўны сэнсавы пасыл гэтых Гульняў - мір ва ўсім свеце.\nЗ дапамогай лічбавых тэхналогій цэнтр арэны ператварыўся ў медыяцэнтр, які вобразна перадаў ва ўсе куткі планеты галоўны сэнсавы пасыл гэтых Гульняў - мір ва ўсім свеце.\n© REUTERS / Damir SagoljТэма новых тэхналогій працягнулася і пры запальванні алімпійскага агню.\nТэма новых тэхналогій працягнулася і пры запальванні алімпійскага агню.\n© REUTERS / STEFANO RELLANDINIДа падножжа вялізнага факела агонь даставілі па святлівай белай лесвіцы.\nДа падножжа вялізнага факела агонь даставілі па святлівай белай лесвіцы.\n© REUTERS / Damir SagoljТам, як апынулася, загадзя быў усталяваны міні-каток, дзе святое полымя прыняла ў свае рукі, зрабіўшы перад гэтым некалькі піруэтаў, прыбраная ў вытанчаную сукенку фігурыстка Кім Юна.\nТам, як апынулася, загадзя быў усталяваны міні-каток, дзе святое полымя прыняла ў свае рукі, зрабіўшы перад гэтым некалькі піруэтаў, прыбраная ў вытанчаную сукенку фігурыстка Кім Юна.\n© REUTERS / Damir SagoljПраз некалькі секунд агонь Алімпіяды 2018 асвяціў увесь свет.\nПраз некалькі секунд агонь Алімпіяды 2018 асвяціў увесь свет.\n© REUTERS / Damir SagoljНа сцэне выбудавалі падабенства Вавілонскай вежы будучыні.\nНа сцэне выбудавалі падабенства Вавілонскай вежы будучыні.\n© REUTERS / Toby MelvilleЯна вытканая з тысячы агнёў.\nЯна вытканая з тысячы агнёў.\n© REUTERS / Damir SagoljНа стадыён выйшлі чатыры знакамітых карэйскіх выканаўцы і праспявалі знакамітую песню The Beatles Imagine.\nНа стадыён выйшлі чатыры знакамітых карэйскіх выканаўцы і праспявалі знакамітую песню The Beatles Imagine.\n© REUTERS / Toby MelvilleПесню выконвалі на англійскай мове, акружаныя зіготкімі крыламі міра.\nПесню выконвалі на англійскай мове, акружаныя зіготкімі крыламі міра.\n© REUTERS / Carlos BarriaЗатым пачалося фантастычнае фаершоу.\nЗатым пачалося фантастычнае фаершоу.\n© REUTERS / Damir SagoljЯно суправаджалася нацыянальнымі танцамі і боем барабанаў.\nЯно суправаджалася нацыянальнымі танцамі і боем барабанаў.\n© REUTERS / Pawel KopczynskiАлімпіяду абвясцілі адкрытай.\nАлімпіяду абвясцілі адкрытай.\n© REUTERS / Kai PfaffenbachЦырымонія закрыцця Алімпійскіх гульняў 2018 адбудзецца 25 лютага. Мерапрыемства таксама пройдзе на Алімпійскім стадыёне ў Пхенчхане.\nЦырымонія закрыцця Алімпійскіх гульняў 2018 адбудзецца 25 лютага. Мерапрыемства таксама пройдзе на Алімпійскім стадыёне ў Пхенчхане.


14 ліпень 2005, 21:00\nАмаль усе творы вялікае экспазыцыі майстра шырокай публіцы прадстаўленыя ўпершыню. Прысутныя на вэрнісажы прыхільнікі ягонай творчасьці былі ўражаныя глыбокай пачуцьцёвасьцю вобразаў, вастрынёй псыхалягізму і тонкім лірызмам 76-гадовага мастака.\nУ экспазыцыі, разьмешчанай па пэрымэтры галерэі Нацыянальнага мастацкага музэю, якую на вэрнісажы Арлен Кашкурэвіч назваў найлепшай, дзе яму даводзілася выстаўляцца, публіка пабачыла тры ягоныя новыя графічныя сэрыі. “Гэтае мілае гарадзкое жыцьцё”, “Гульцы” і “Concerto grosso ”. Апошняя дала назоў усёй выставе, якая ўсьцешыла, уразіла, а некаторых, нават загартаваных спэцыялістаў, шакавала. Гаворыць мастацтвазнаўца Ларыса Фінкельштэйн.\n(Фінкельштэйн: ) “Мы ўсе жывем у чаканьні нейкага мастацкага шоку. І шукаеш яго заўсёды недзе. А калі тое, што здаецца, ведаеш, як сваё жыцьцё, і калі ў гэтым бачыш сэрыю “Гульцы”, і раптам адчуваеш гэты мастацкі шок – гэта тое, чаго не чакаеш, але гэта атрымалася. З мудрасьцю, з часам, з усім тым, што набылося, ён ня страціў вастрыні, ён ня страціў пачуцьцёвасьці, ён ня страціў сучаснасьці і вышэйшага ўзроўню, сусьветнага”.\nАрлен Кашкурэвіч, будучы ўжо прызнаным мастаком, ілюстраваў калісьці першую кнігу Паўла Марціновіча, што нямала паспрыяла посьпеху маладога паэта. І ён, як і многія іншыя беларускія літаратары, небеспадстаўна лічыць мастака сваім суаўтарам. А яшчэ найлепшым стваральнікам графічных вобразаў гётаўскага Фаўста.\n(Марціновіч: ) “У іх прысутнічае, у гэтых ілюстрацыях, ня толькі фантастычна высокі прафэсіяналізм, але адчуваецца і страшэнна такая атмасфэра несамавітасьці, жахлівасьці, але якая не пераходзіць у паталёгію”.\nКінарэжысэр Уладзімер Арлоў ведае творчы шлях Арлена Кашкурэвіча ці не ад самага пачатку. А вось чым прывабіла яго новая экспазыцыя майстра.\n(Арлоў: ) “Нягледзячы на ўзрост ці нейкія ваганьні жыцьцёвыя, гэта чалавек вялікай творчасьці. Ён малюе ня проста партрэт чалавека, ён бярэ яго ў нейкіх экстрэмальных сытуацыях, у нейкай сувязі з прыродай. Ну а гэты, дзівосны проста віялянчэльны ягоны цыкаль…”\nЗгаданы кінарэжысэрам Уладзімерам Арловым вобраз віялянчэлі, якая стала галоўнай гераіняй цыклю “Concerto grosso” (“Вялікі канцэрт”) выклікала шырокі рэзананс у публікі глыбокім трагізмам створаных вобразаў. Чаму менавіта віялянчэль грае ў руках маэстра журботную мэлёдыю жыцьця? Вось што сказаў на гэтае пытаньне Арлен Кашкурэвіч.\n(Кашкурэвіч: ) “Віялянчэль – вельмі прыгожы інструмэнт, падобны да жанчыны. І вось гэты чалавек, такі абстрактны чалавек, ён робіць нейкія спробы ўвайсьці ў гармонію з прыгажосьцю, а гармоніі ніяк не атрымліваецца…”\nТрагічная нота гэтага мастацкага вобразу ніяк не паўплывала на агульны ўзьнёслы настрой вэрнісажу, які падкрэсьлівалі хіты сусьветнае музычнае клясыкі ў выкананьні знанага беларускага віялянчэліста Ігара Алоўнікава.


"Для нашага народу Курапаты – тое самае, што Галакост для габрэяў..."\n06 сьнежань 2005, 13:40\n6 сьнежня 2005 г.\n(Спадар: ) “Паступаюць афіцыйныя весткі (мост быў паміж Расеяй і Ўкраінай), што Амэрыка ў бліжэйшым будучым будзе разварочваць свае ваенныя базы ў Баўгарыі і Румыніі. Наконт гэтага вось што хачу сказаць.\nПуцін, нарэшце, зразумеў, што лепшы сябра Пуціна Буш – гэта вораг №1 усяго чалавецтва і Расеі ў тым ліку. Таму правільна зрабіў, што прызначыў Іванова намесьнікам старшыні Саўміну, што ўзмацняе армію, што стварае магутны кулак. Зразумела, што Расея непад’ёмная для Амэрыкі. А Амэрыка ляжыць, хай толькі зачэпіць Расею. І вельмі добра, што Ірану дастаўляе баявыя комплексы. Усіх трэба ўзбройваць, дзе толькі магчыма.\nВось таму ў дадзеным выпадку мне падабаецца пазыцыя Лукашэнкі. І ўсёй душой буду яго падтрымліваць на выбарах і ўсіх сваіх пераканаю. Чаму? Бо ён супраць гэтых амэрыканцаў, якія ўчыняюць такі перапалох у сьвеце. Толькі за гэта! Ёсьць там недахопы, магу крытыкаваць па гаспадарчых і эканамічных пытаньнях. Але ўсё гэта сьціраецца толькі таму, што ён правільна вядзе гэтую палітыку”.\n(Спадар: ) “Курапаты – гэта самы галоўны помнік нашай краіны, значна больш важны чым Хатынь, Курган Славы, Берасьцейская крэпасьць і гістарычныя помнікі так званага залатога веку Беларусі. Для нашага народу Курапаты – тое самае, што Галакост для габрэяў. Таму мы павінны зрабіць усё магчымае, каб захаваць, калі не крыжы, лаву Клінтана і капліцу Маці Боскай курапацкай, дык прынамсі інфармацыю аб гэтым месцы жудаснага злачынства, каб можна было аднавіць усё пасьля сканчэньню рэжыму. А сапраўдны залаты век пачнецца толькі тады, калі памяць бязьвінна загіблых будзе ўшанаваная на самым высокім узроўні”.\n(Мазура Надзея: ) “Ідзе новы год, але ж маіх дзяцей ён ня радуе, бо прыходзіцца жыць у гнілым аварыйным доме. А чыноўнікі на гэта глядзяць спакойна. Толькі кошты ўсё растуць на прадукты ў крамах і на аўтобусе ў хуткім часе нельга ўжо будзе праехаць. А пэнсіі і заробкі ніхто не падымае!\nМяне ўразіла адно, што прыйдзеш да гарадзкіх уладаў, яны нахабна кажуць, што яны нічога не будуюць дзяржаўнага. Куды не зьвярталася, усюды кажуць такое, што вушы вянуць. Людзі ўсе ўражаныя.\nЧаму ж наш прэзыдэнт, які ўсім і паўсюль цікавіцца, Навагрудкам нашым не зацікавіцца? Дарогі настолькі ўжо паразьбіваныя, што дзеці ідуць – рукі-ногі ломяць. На гэта ўсе спакойна глядзяць, толькі ўсё адпіскі ідуць. Мяне ўсё гэта ўражвае! Чаму такое адбываецца ў нас у Беларусі і ў нас у Навагрудку? І наш прэзыдэнт, якога мы, наш Навагрудак, больш за ўсіх выбіралі, адкінуў нас у гару. Ён жа маленькі наш гарадок, але ж за ім трэба прыглядваць трохі. Тут жа людзі!\nЯ хачу, каб наш прэзыдэнт усё гэта ведаў, каб убачыў, якая да яго ідзе ілжывая інфармацыя!”


У Лёндане правялі «Евалюцыю» — «ланцуг салідарнасьці» ў масках Евы з арыштаванай у Беларусі карціны Суціна\n16 ліпень 2020, 09:26\nКарціна Хаіма Суціна «Ева», арыштаваная ў межах «справы Белгазпрамбанку»\nБеларускі «Свабодны тэатар» зладзіў 14 ліпеня ў сталіцы Вялікай Брытаніі акцыю «Евалюцыя» — 15 беларусак прайшлі ў турэмных робах і масках Евы з аднайменнай карціны Суціна ад галерэі Serpentine да амбасады Беларусі.\nАкцыю прымеркавалі да абвяшчэньня сьпісу кандыдатаў у прэзыдэнты Беларусі, а ўдзел жанчын быў адказам на выказваньне Аляксандра Лукашэнкі пра «Канстытуцыю не пад жанчыну». Твар на масках — з карціны Хаіма Суціна «Ева», арыштаванай у межах «справы Белгазпрамбанку».\nГэтая акцыя прайшла ў межах кампаніі тэатру «I’m with the Banned!» («Я з забароненымі!») у падтрымку беларускіх палітычных зьняволеных. У межах кампаніі ў падтрымку беларускаў выказаліся акторы Эма Томпсан і Стывэн Фрай, рэжысэры Агнешка Голанд і Майкл Атэнбора і іншыя.\nБеларусы ў Парыжы правялі акцыю салідарнасьці і даслалі ліст прэзыдэнту Францыі. ФОТА, ВІДЭА


Асцярожна: баршчэўнік Сасноўскага! Рукамі не кратаць!Асцярожна: баршчэўнік Сасноўскага! Рукамі не кратаць!\nЗдаровыя людзі. — Адчувай шчасце — Думкі ўслых — Асцярожна: баршчэўнік Сасноўскага! Не чапайце яго парасоны!\n…Гляджу ў акно маршруткі – і мімаволі ўздрыгваю, калі заўважаю не дужа далёка ад дарогі белыя парасоны вяліі-і-і-знай расліны. Зноў баршчэўнік Сасноўскага трапляецца на вочы! Ён жа захоплівае ўсё больш і больш тэрыторый не толькі на лугах, у лясах, на зямлі сельгасарганізацый, але і там, дзе знаходзяцца месцы адпачынку. Дзе гуляюць дзеці, а яны такія ж цікаўныя…\nВы яшчэ не пазнаёміліся блізка з гэтай, на першы погляд, прыгожай і экзатычнай раслінай? Не ўзнікла жаданне адшчыпнуць з яе парасон альбо зрабіць са сцябліны… дудачку?! І не трэба! Бо баршчэўнік вас практычна «пакусае».\nНе, не як крапіва! Яе ўздзеянне адчуваеш адразу. Каварства баршчэўніку ў тым, што напачатку вы нічога і не адчуеце. Нават можаце не заўважыць, як сок патрапіць на скуру. Але варта толькі вам апынуцца пад сонцам… Не хачу пужаць, але вынікі будуць вельмі адчувальнымі. Даволі страшнымі і вельмі балючымі.\nКалі заўважылі і ведаеце… Адразу накрываем участак скуры, на які трапіў сок, чымсьці шчыльным (напрыклад, нацягваем на рукі рукавы) і стараемся не трапіць пад сонца, наколькі гэта магчыма. Дома мыем рукі з мылам, узбіваючы яго ў пену, услед – слабым растворам марганцоўкі, фурацыліну.\nІ сітуацыя №2. Калі пра ядавітасць баршчэўніку не ведалі, пасля кантакту і пападання соку на скуру засталіся пад сонцам альбо на наступны дзень выйшлі пад яго прамяні і адчулі сябе блага… А гэта можа быць і галавакружэнне, і проста галаўны боль, і павышэнне тэмпературы… Калі сілы яшчэ ёсць, звяртайцеся па медыцынскую дапамогу самастойна і неадкладна! Калі медустанова далёка альбо самаадчуванне ўжо не надта, лепей выклікаць «хуткую».\nКалісьці баршчэўнік завезлі як культурную расліну, якая павінна была ісці на корм для кароў. Маўляў, будуць шмат есці – будуць даваць шмат малака. А сама расліна-то высокая, да трох метраў, і зялёнай масы з яе мора. Еш – не хачу… Але… Як высветлілася, малако атрымлівалася з прысмакам, даволі адчувальным. А сам баршчэўнік выявіўся не толькі небяспечным для людзей, катоў, сабак, але яшчэ і самым сапраўдным захопнікам! Рассяваецца далёка і хутка.\nНа тэрыторыі нашай Чэрвеньшчыны шмат месцаў, дзе ён раскашуе. І жыхары перыядычна скардзяцца на небяспечнае суседства. І «хіміяй» яго труцяць, і механічна (шляхам скошвання да рассейвання насення) знішчаюць. А ён усё жыве… Нават у Мінску!


Крыніцы жыцця (частка 9)\nГлавная » Город и район » Туризм, отдых, экология » Крыніцы жыцця (серыя артыкулаў) » Крыніцы жыцця (частка 9) - Вандроўка 2-я. Каменка: "цывілізацыя" губіць святыню\nВандроўка 2-я. Каменка: "цывілізацыя" губіць святыню\nПа дарозе ў аграгарадок Каменка даганяем трактарок малаказборшчыка - ягоная хуткасць не надта адрозніваецца ад нашай "веласіпеднай". Некалькі разоў спрабуем сфоткаць працэс пералівання малака з вядра ў цыстэрну, пакуль кіроўца трактара не вытрымлівае і абурана крычыць: "Нельга здымаць! Гэта сакрэтны аб'ект!". Цікава, мо, тады і крыніцы як аб'екты, што "маюць першараднае стратэгічнае значэнне для забеспячэння экалагічнай бяспекі дзяржавы", таксама фатаграфаваць нельга?\nПерасякаем мясцовы стадыён і спускаемся па драўляных прыступачках уніз, дзе за дрэвамі-кустамі хаваецца Пятрова крыніца - гонар вёскі Каменка Благавіцкага сельсавета. Яна, як і Байкаўскія крыніцы, лічыцца святой. "Адпраўляецца" на Дзень святых апосталаў Пятра і Паўла, 12 ліпеня. Бачым крыж з ручніком, каля яго - бетоннае кальцо, дзе збіраецца крынічная вада, якую людзі чэрпаюць вёдрамі. Як падказвае нам тэст-палоска, узровень забруджвання нітратамі не перавышае максімальна дапушчальнага значэння (45 мг/л), але набліжаецца да яго. Каля кальца прабіваецца ключ, дзе нітратаў ужо болей за норму - 50 мг/л. Побач яшчэ адзін ключ, ён струменіць з-пад кучы малаэстэтычнага будаўнічага смецця, і ў ім нітратаў меней - 25 мг/л. Піць тутэйшую ваду мы не рызыкуем: хоць яна і святая, але не зусім чыстая. На вялікі жаль…\nКрыніцу зверху абараняе пабудова на слупах, вакол пастаўлены лавы і столік (нехта паспеў яго раструшчыць ушчэнт). Шкада, што зроблена аздабленне крынічкі пераважна з бетону, шыферу і металу, пафарбавана блакітнай фарбай. А калі б усё гэта замяніць на непафарбаванае дрэва, было б куды прыгажэй і экалагічна чысцей.\nНеяк складана (ва ўсялякім выпадку, нам) адчуць тут атмасферу святасці, падобную на тую, што пануе на крыніцах у Байкава і Шапярэва. Ад наведвання крынічак у Каменцы застаецца адно шкадаванне, змешанае з прыкрасцю: прыродная святасць крыніц не падкрэсліваецца, а наадварот, нішчыцца рукамі чалавека. Хаця і не зараслі, не згубіліся крынічкі, бо за імі ж даглядаюць, хоць і не зусім правільна. У адрозненне ад памянёных Байкаўскіх крыніц, дзе прыроднае хараство і таямніца засталіся ў амаль не кранутым выглядзе, на Каменскіх (Пятроўскіх) крыніцах надта ўжо ўсё "цывілізавана" - у горшым сэнсе гэтага слова. Нават неахайна. Апроч будаўнічага смецця, заўважаем пад дрэвам яшчэ і пустую пластыкавую бутэльку з-пад піва. Іронія лёсу: менавіта піва «Крыніца»…\nА мабыць, дарэмна мы наракаем на недарэчнае ўмяшальніцтва чалавека? Як маглі, так і добраўпарадкавалі крыніцы - грамадою. Матэрыялы (дошкі, фарбу, цэмент) дапамагаў дастаць сельгаскааператыў. У працы ўдзельнічалі вяскоўцы, яны ж і падтрымліваюць тут парадак. Сельсавет таксама дапамагае, чым можа. Святое месца вельмі шануюць, асабліва вернікі. Пра ўсё гэта мы даведаліся ад тутэйшых жанчын, адна з іх працуе паштальёнкай, другая - ужо на пенсіі. Менавіта гэтыя каменскія кабеты і арганізуюць догляд за крыніцай. Іх таксама хвалююць недахопы ў добраўпарадкаванні гэтага месца. Затое ў наступным годзе, магчыма, будуць выдаткаваны грошы на добраўпарадкаванне крыніцы. Мусяць памяняць бетоннае кальцо (ці, мо, драўляны зруб паставяць?), прыбяруць смецце. А калі яшчэ і купель пабудуюць - наогул будзе казка…\nШмат цікавага пачулі мы ад гэтых жанчын, якія вераць у Бога і святасць мясцовай крынічкі. Крыніца была тут спакон веку, пра яе расказвалі яшчэ бацькі мясцовых старажылаў. «Вельмі святая наша крыніца, усё наваколле ходзіць да нас па ваду, нават з Чавусаў прыязджаюць. Крыніца абараняе вёску: ні буры, ні навальніцы нам хоць бы што. Зірніце: колькі наўкола дрэваў вецер паламаў, а нас усялякая непагадзь абыходзіць».\nНашы суразмоўцы не ведаюць, ці рабіліся якія-небудзь аналізы вады, але запэўніваюць: яна чыстая. Гэтая вада нібыта доўга можа захоўвацца ў шкляным посудзе, і не з'явіцца ў ёй ані паху, ані асадку. Апро таго, што гэтую ваду п'юць, шмат дзе яшчэ выкарыстоўваюць тутэйшыя людзі. Некалі святой вадою акраплялі хаты, хлявы і нават свойскую жывёлу. Асаблівую сілу вада набірае па святах, калі яе асвячае айцец Міхаіл з Благавіцкай царквы. Звычайна гэта адбываецца на Вадохрышча, Вялікдзень, і, вядома ж, на дзень Пятра і Паўла. На Вербніцу бацюшка асвячае вярбу, і гэтымі галінкамі трэба біць чалавека, якому жадаеш дабра, і прыгаворваць: "Будзь здаровым, як вада, і багатым, як зямля". Людзі вераць, што гэтая своеасаблівая працэдура вельмі эфектыўная, хоць святар яе і не ўхваляе і лічыць забабонам.\nЦікава, што далёка не кожны чалавек дапускаецца да чысткі крыніцы ад пяску і глею. Па традыцыі, гэтым мусіць займацца ўдава, і абавязкова "чыстая", то бок маральных, прыстойных паводзін. Тут, пэўна, варта зрабіць невялікае адступленне. Прыходзіць на памяць паралель з Байкаўскімі крыніцамі, чысціць якія таксама павінны толькі жанчыны і толькі "чыстыя". Чаму так павялося, ніхто не можа нам уцямна растлумачыць - ні ў Каменцы, ні ў Петухоўцы. Хіба што таму, што кабеты заўжды больш сачылі за парадкам, чымся мужчыны. Але ў нас з'явілася і іншая думка. Здаўна, яшчэ з дахрысціянскіх часоў, культ вады быў шчыльна звязаны з ушанаваннем багіні Мокаш (пазней яе функцыі перайшлі да хрысціянскай святой Параскевы-Пятніцы). Менавіта яна была апякункай крыніц і калодзежаў, таксама кахання, шлюбаў, жаночай плоднасці. Сувязь вады, крыніц і вытокаў рэк з жаночымі персанажамі шырока адлюстраваная ў беларускім фальклоры. Увогуле ж, плоднасць, жаночы пачатак і водная стыхія шчыльна знітаваныя і ў іншых народаў. Мо, і да нашых дзён дайшло рэха старадаўняга культу? Адразу адкідаць гэтую версію не варта. Да таго ж, можна заўважыць пэўную сімвалічную сувязь паміж ачышчэннем вады ад бруд і патрабаваннем ад жанчын - выканальніц гэтай адказнай працы - маральнай (фізіялагічнай) "чысціні".\nЗ Каменскай святыняй звязаная цудоўная гісторыя. Аднойчы выдалася незвычайна ранняя вясна, а потым гарачае лета. Пасевы сталі выгараць, а буйны град пабіў увесь ураджай. Людзям пагражаў голад. Яны сабраліся і сталі думаць: у каго ж прасіць дапамогі? І вырашылі звярнуцца да Бога. Нехта прапанаваў паставіць ля мясцовай крыніцы капліцу і асвяціць яе ў гонар святых Пятра і Паўла (якраз набліжалася рэлігійнае свята - Пятро). Вырашылі - і зрабілі. Працавалі старанна – са шчырай верай і надзеяй на Бога. А калі ўсё было гатова, далі зарок шанаваць крыніцу і маліцца на ёй штогод на гэтае свята. Пасля таго сяляне сабралі ўраджай, сяк-так перазімавалі, а ўвесну ацалелымі зярняткамі засеялі поле. І што гэта быў за ўраджай - нарадавацца людзі не маглі! Сапраўды, цудоўны! На Пятра напяклі вяскоўцы з гэтага збожжа хлеб ды адправіліся ў Благавіцкую царкву. Пасля набажэнства пайшлі Хросным ходам са святаром і абразом Божай Маці ў сваю вёску. Каля крыніцы таксама правялі малебен і накрылі шчодры стол, Ікона Божай Маці заставалася ў Каменцы тры дні. Хросны ход прайшоў па ўсіх надзелах, дабраслаўляючы на добры ўраджай. Болей такога моцнага граду ў вёсцы не было, а крыніца і пасюль карыстаецца народнай любоўю і пашанай. Людзі кажуць, што нягледзячы на ўсялякія стыхійныя бедствы. Пакуль не зарасце народная сцежка да крыніцы, голаду не будзе, а зямля будзе даваць плады свае.\nСабраўшыся ўжо пакідаць гасцінную вёску, краем вуха чуем ля крымы гутарку дваіх вяскоўцаў, мужчыны і жанчыны: здаецца, размова ідзе пра тутэйшую крыніцу. Падыходзім бліжэй, распытваем. Жанчына адгаворвае нас браць ваду з Пятровай крыніцы. Маўляў, нядаўна пранеслася пагалоска, што вада ў крыніцы брудная і нібыта ў ёй “знайшлі інфекцыю”. Пасля таго некаторыя мясцовы жыхары піць адтуль баяцца, а нехта нават выліў тую ваду, якую набіраў яшчэ пры асвячэнні на Пятро. Аднак наша нечаканая "інфарматарка" выліваць свой запас крынічнай вады не спяшаецца: хоць з "інфекцыяй", але ж святая - у гаспадарцы прыдасца. Кабета выдае нам па сакрэце карысную параду: каб шпалеры не "трэскаліся", трэба акрыпляць сцены хаты вадой. І абавязкова свянцонай, крынічнай! Інакш не дапаможа. Тэхналогія дзейнічае, бо апрабавана жанчынаю на сабе… Жыхарка Каменкі падказвае, што ваду для піцця можна без пагрозы здароўю браць толькі з аднаго калодзежа - ён такі адзіны чысты на ўсю вёску…\nДарэчы, паралельна мы высветлілі ў гутаркіх вяскоўцаў, скуль узялася ля крыніцы самотная піўная бутэлька. “Толькі адна? Тутака і болей смецця бывае!” Кідаюць што папала на крыніцы ды ламаюць столікі, як выявілася, тутэйшыя падлеткі і моладзь.\nКарацей, пра Пятрову крыніцу ў Каменцы мы даведаліся ўсё, што трэба і не трэба…\nГлядзіце працяг - "Крыніцы жыцця (частка 10) - Вандроўка 2-я. Варварына: маляўнічы куток з чыстай вадой"\nТеги: вода, жизнь, источник, каменка, путешествие, цивилизация, чаусский район\nСпасылкі па тэме :\nКрыніцы жыцця (частка 1)\nКрыніцы жыцця (частка 2) - Вандроўка 1-я: Шапярэва, Загоранка, Высокае, Петухоўка, Байкава, Кузьмінічы\nКрыніцы жыцця (частка 3) - Вандроўка 1-я. Шапярэва: пап'еш - Ільёй Мурамцам станеш!\nКрыніцы жыцця (частка 4) - Вандроўка 1-я. Загоранка: вада для графа Шарамецьева\nКрыніцы жыцця (частка 5) - Вандроўка 1-я. Высокае: крынічка-бяглячка\nКрыніцы жыцця (частка 6) - Вандроўка 1-я. Петухоўка (крыніцы Байкава): вада ўсе грахі змывае


У 2022 пандэмія скончыцца, калі 70% людзей у свеце вакцынуюцца | Навіны Беларусі | euroradio.fm\nГалоўная / У 2022 пандэмія скончыцца, калі 70% людзей у свеце вакцынуюцца\nУ Беларусі дадзеныя па вакцынацыі выклікаюць сумневы / Reuters\nУ СААЗ заяўляюць, што канец пандэміі блізкі, але для гэтага павінен пастарацца кожны чалавек у свеце.\nКаб пандэмія засталася ў мінулым, усе краіны павінны працаваць разам для дасягнення глабальнай мэты — вакцынацыі 70% насельніцтва да сярэдзіны 2022 года.\nПра гэта ў навагодняй прамове распавёў генеральны дырэктар Сусветнай арганізацыі аховы здароўя Тэдрас Адханам Гебрэйесус.\n— Нам трэба, каб ўрады працягвалі выкарыстоўваць мэтанакіраваныя меры ў галіне аховы здароўя і сацыяльнага забеспячэння, уключаючы тэставанне, секвенирование і прадстаўленне інфармацыі аб варыянтах віруса усімі краінамі, не асцерагаючыся якіх-небудзь мер вымовы.\nКожны можа ўнесці ўклад у барацьбу з пандэміяй, надзеўшы маску і выконваючы дыстанцыю. Таксама варта пазбягаць скопішча людзей і сустракацца з сябрамі на адкрытым паветры або ў памяшканні, якое дабра праветрываецца.\n— Нам неабходна стварыць больш надзейныя сістэмы забеспячэння бяспекі ў галіне аховы здароўя ва ўсім свеце. Усе краіны павінны інвеставаць сродкі ва ўмацаванне сістэмы першаснай медыка-санітарнай дапамогі ў якасці асновы для забеспячэння ўсеагульнага ахопу паслугамі аховы здароўя, — падкрэслівае Тэдрас Адханам Гебрэйесу. — Нягледзячы на тое, што ні адна краіна не пазбегла пандэміі, мы маем многімі інструментамі для прафілактыкі і лячэння COVID-19. Ва ўсім свеце ўжо ўведзена больш за 8,5 мільярда доз вакцын, што дазволіла выратаваць мільёны жыццяў.\nCOVID-19 у Беларусі: статыстыка супраць вакцынацыі\nМедцэнтр "Ладэ" з 16 траўня прыпыняе працу\nМіністр аховы здароўя расказаў пра "пласт парушэнняў" у медцэнтры "Ладэ"\nМедцэнтр "Ладэ" пакуль не плануе прыпыняць аказанне паслуг


У сталіцы Казахстана Нур-Султане і найбуйнейшым горадзе Алма-Аце ўвядуць новыя абмежаванні з-за пагрозы распаўсюджвання каранавіруснай інфекцыі.\nЖыхары гарадоў змогуць выходзіць з дому толькі для куплі прадуктаў ці лекаў і выхаду на працу. Усе грамадскія зоны, у тым ліку паркі, гульнявыя пляцоўкі і набярэжныя, будуць закрытыя. Непаўналетнія не змогуць перамяшчацца без дарослых. На вуліцах гарадоў забароняць збірацца групамі больш як па трое чалавек. Забарона не закране толькі членаў сем'яў.\nМеры ўступаюць у сілу з 28 сакавіка.\nРасія з 30 сакавіка цалкам закрывае межы. У тым ліку і з Беларуссю 10


Попыт на бухгалтараў, інжынераў і медыкаў | zviazda.by\nХатняя старонка » Грамадства » Попыт на бухгалтараў, інжынераў і медыкаў\nУ Віцебскай вобласці ўзровень зарэгістраванага беспрацоўя застаўся на леташнім — каля 0,3 %. На ўліку каля 1,2 тысячы чалавек. Дарэчы, гэта на чатырыста меней, чым год таму. Паводле інфармацыі Галоўнага статыстычнага ўпраўлення Віцебскай вобласці, у эканоміцы заняты парадку 472,4 тысячы чалавек. Назваць тых, хто не ў гэтым спісе, лішнімі язык не паварочваецца, бо традыцыйна вакансій у некалькі разоў больш, чым беспрацоўных.\nПа інфармацыі на 1 кастрычніка колькасць апошніх знізілася ў дзевятнаццаці раёнах вобласці з 21-го, тое самае — у гарадах Віцебску і Наваполацку, не змянілася — у Бешанковіцкім раёне, павялічылася — у Шумілінскім.\nУ рамках рэалізацыі Дзяржаўнай праграмы «Рынак працы і садзейнічанне занятасці» на 2021—2025 гады ў студзені-верасні 12,7 тысячы чалавек працаўладкаваныя, 83 беспрацоўных атрымалі субсідыю для арганізацыі ўласнай справы, больш за 2,5 тысячы чалавек прынялі ўдзел у аплатных грамадскіх працах. Была арганізавана адаптацыя да працоўнай дзейнасці сарака інвалідаў. Каля трыццаці сем'яў беспрацоўных перасялілі на новае месца жыхарства і працы.\nУ вольны ад вучобы час працавалі каля чатырох тысяч хлопцаў і дзяўчат. Каля 380 чалавек былі накіраваныя на навучанне па запатрабаваных прафесіях. Сярод апошніх: швачка, кіроўца аўтамабіля, кантралёр-касір, кухар, прадавец, цясляр, слесар-рамонтнік, слесар па рамонце аўтамабіляў, электрагазазваршчык.\nПастаянным попытам карыстаюцца бухгалтары, інжынеры, медыцынскія сёстры, урачы. У сельскай мясцовасці запатрабаваныя трактарысты, аператары машыннага даення, жывёлаводы, ветурачы, заатэхнікі.\nСярод новых магчымасцяў зарабляць — догляд састарэлага чалавека ў замяшчальнай сям'і. У Віцебскай вобласці каля пяцідзесяці замяшчальных сем'яў. Як адзначылі ў Камітэце па працы, занятасці і сацыяльнай абароне аблвыканкама, гэта добрая альтэрнатыва стацыянарным формам сацыяльнага абслугоўвання. Яна дазваляе адзінокім пажылым людзям, інвалідам як мага даўжэй пражываць у звыклых хатніх умовах у сем'ях, якія клапоцяцца пра іх.\nУ замяшчальнай сям'і самотны чалавек атрымлівае неабходны догляд і клопат. Памочнік, дарэчы, можа працаваць або вучыцца, аднак не ў шкоду клопату аб падапечным. У дваццаці замяшчальных сем'ях па рашэнні мясцовых выканаўчых і распарадчых органаў памочніку выплачваецца ўзнагароджанне ў сувязі з ажыццяўленнем догляду адзінокіх інвалідаў І групы, якія страцілі здольнасць самаабслугоўвання.\nАб узроўні заробкаў у Прыдзвінскім краі можна меркаваць па абвестках на сайце абласной газеты «Віцебскія весці», дзе размешчана каля 6 тысяч вакансій, у тым ліку каля 80 — за дзень. Сярод свежых — рабочы рытуальных паслуг у Оршы. Яму гатовы плаціць 500—600 рублёў у месяц. А выхавальніку інтэрната полацкага кадэцкага вучылішча — каля 440 рублёў. Мантажнік будаўнічых канструкцый у віцебскім домабудаўнічым камбінаце можа разлічваць на заробак ад 1000 рублёў. У прадпрыемстве «Віцебскжылпраект» кандыдату на пасаду начальніка архітэктурна-будаўнічага аддзела абяцаюць 10 000 рублёў. Нагадаю, у сярэдзіне жніўня аршанскае ТАА «Цыліндэрс-Бел», якое займаецца вытворчасцю бясшвовых стальных балонаў высокага ціску, шукала кіраўніка з веданнем англійскай і чэшскай моў на заробак 6,2 тысячы рублёў у месяц. Аб'ява і цяпер актуальная. Відавочна, што на пасады з высокімі заробкамі цяжка знайсці кандыдатаў, якія адпавядаюць патрабаванням наймальніка.\nЯшчэ адно назіранне: імідж Віцебшчыны як рэгіёна, адкуль працоўная сіла ўцякае праз празрыстую з Расіяй мяжу, бадай, перастае адпавядаць рэчаіснасці. Гісторыі пра падманы пры аплаце працы за мяжой, дрэнныя ўмовы работы, пандэмія паўплывалі на змяншэнне колькасці гастарбайтараў. Прайшлі гады, калі адчувалася вострая праблема ў пытанні працаўладкавання ў рэгіёне.\nВа ўрочышчы Вараб'ёвы горы прайшла «Віцебская лыжня —2022»\n1342 Як у краіне ўдасканальваецца працэс вядзення цяжарнасці і чаму партнёрскіх родаў мусіць быць больш, адказалі эксперты


Пракуратура заблакавала сайт «Брэсцкай газеты» | baj.by\n08.12.2021 Сюжэт: Доступ да інфармацыі\nДоступ да сайту «Брэсцкай газеты» быў абмежаваны паводле пастановы пракурора Брэсцкай вобласці, бо інтэрнэт-рэсурс нібыта дапускаў «шматлікія парушэнні», паведамляе «Радыё Свабода».\n«Асобныя артыкулы суправаджаліся радыкальнымі паведамленнямі, якія распальваюць варожасць па палітычных і ідэалагічных матывах. Публікавалася і іншая інфармацыя, якая відавочна негатыўна характарызавала грамадска-палітычную сітуацыю ў краіне пасля завяршэння выбарчай кампаніі і дыскрэдытавала дзейнасць дзяржаўных і праваахоўных органаў», – гаворыцца ў паведамленні пракуратуры.\nРаней інфармацыйную прадукцыю сайту «Брэсцкай газеты» улады прызналі «экстрэмісцкімі матэрыяламі». Сёлета ў студзені газета спыніла выпуск друкаванага выданьня пасля масавых адмоваў з боку друкарняў. Рэдакцыя працягнула працу на сайце і ў сацыяльных сетках.


У Гродне ў святочных мерапрыемствах узялі ўдзел абаронцы са Славакіі | zviazda.by\nХатняя старонка » Грамадства » Рэгіёны » У Гродне ў святочных мерапрыемствах узялі ўдзел абаронцы са Славакіі\nУ Гродне ў святочных мерапрыемствах узялі ўдзел абаронцы са Славакіі\nУ Гродне разам з беларускімі ветэранамі ў святочных мерапрыемствах прынялі ўдзел і абаронцы са славацкага горада –пабраціма.\nЧлены клубаў ветэранаў і ваенных дэсантнікаў з горада Жыліна, што на поўначы Славакіі, усклалі кветкі да Вечнага агню ў гарадскім парку імя Жылібера. Госці з горада-пабраціма расказалі, што яны наглядаюць за магілай сваецкіх салдат у сваім горадзе, летась прывезлі туды капсулу з зямлёй з гродзенскага Кургана Славы.\nУрачыстасці ў гонар Перамогі на Кургане Славы пачаліся некалькі дзён таму. Тут прайшоў маладзёжны фестываль “Я патрыёт сваёй краіны”, міжнародны фестываль славянскіх баявых мастацтваў і пасадка алеі ў рамках праекта “Бэз Перамогі - Сад Міру”. А 9 мая тут прайшоў парад войск Гродзенскага гарнізона, паказальныя выступленні войск Заходняга аператыўнага камандавання на тэрыторыі “Рубеж імя Карбышава”. Працавалі палявыя кухні, граў аркестр Гродзенскай пагранічнай групы, выступалі артысты абласной філармоніі. Швейцаркская даліны ў цэнтры горада нагадвала партызанскі край. А за дзень да свята ўшанавалі памяць двух гродзенскіх падпольшчыкаў Васіля Разанава і Мікалая Галубовіча, на іх магіле сіламі ААТ “Прыорбанк” устаноўлены новы гранітны помнік.\nАсноўны лейтматыў свята – гэта, вядома, падзяка ветэранам. Аб гэтым гаварылася і падчас сустрэчы ўдзельнікаў ваенных падзей з абласнымі ўладамі. Губернатар Уладзімір Краўцоў падзякаваў ветэранам за тое, што яны і зараз застаюцца ў страі, удзельнічаюць у грамадскім жыцці. А іх подзвіг - прыклад таго, як важна цаніць і берагчы мір і свабоду.\n«Мы жывём у свеце кнопак, дзе рух мінімальны. І гэта вялікая праблема»\n697 У Хабараўскам краі згарэў дзіцячы палатачны лагер. Галоўнае


Фотавыстава да юбілею Якуба Коласа\n17.08.2007 / 17:55\nМенск, Нацыянальны музэй гісторыі і культуры Беларусі (вул.Маркса, 12). Выстава працуе да 9 верасьня.\nУ Нацыянальным музэі гісторыі і культуры Беларусі сёньня адкрылася выстава майстроў з народнага фатаклюбу «Менск». Дэманстраваныя на ёй працы былі зроблены падчас фотапленэру ў коласаўскіх мясьцінах Стаўбцоўшчыны. Выстава прысьвечана 125-годзьдзю з дня нараджэньня Якуба Коласа.\nВынікам мінулагодняга чатырохдзённага фотапленэра стала некалькі дзясяткаў прац 17 сябраў фатаклюбу «Менск» ды іх карэйскага калегі Ан Габ Ёна, якія дэманструюцца на выставе пад назваю «Ад роднае зямлі, ад гоману бароў».\nГаворыць старшыня праўленьня народнага фатаклюбу «Менск» Яўген Казюля:\n«Мы ў траўні мінулага году выправіліся на Стаўбцоўшчыну, а менавіта – у Мікалаеўшчыну. Чатыры дні працавалі ў розных мясьцінах. Былі мы і ў Акінчыцах, і ў Альбуці, у Ластку, у Смольні. Сустракаліся зь людзьмі, якія добра ведаюць творчасьць Коласа. Нашы калегі засталіся ў захапленьні ад таго, як чытаў «Новую зямлю» Юрка Міцкевіч – унучаты пляменьнік Якуба Коласа».\n«Мы ўсе хацелі, каб гэта кранула душу кожнага. Прыгажосьць зямлі нашай. І нагадаць людзям пра нашых знакамітых песьняроў і пра нашу гісторыю. Я лічу, што гэта вельмі важна. А таксама прыцягнуць увагу маладых аўтараў, якіх цяпер проста процьма зьявілася, дзякуючы сучаснай лічбавай тэхніцы. Каб задумаліся, што ня толькі прыгожыя малюнкі можна рабіць гэтай камэрай, але ж і працаваць над нейкай тэмай».


Расказвайце дзецям казкі | Дзедзіч - Берасце вачыма моладзі\nРасказвайце дзецям казкі\nУ сеціве з’явіліся «Беларускiя народныя казкі для дзетак» — праект Дзіцячага фонду ААН (ЮНІСЕФ), прымеркаваны да 20-годдзя Канвенцыі аб правах дзіцяці.\nКанвенцыя пабачыла свет 20 лістапада 1989 года, яе падпісала 191 краіна. Гэты дакумент з’яўляецца адным з прызнаных міжнародных пагадненняў па правах чалавека. Адным з першых міжнародных актаў, да якіх далучылася незалежная Беларусь у 1991 годзе, была якраз Канвенцыя аб правах дзіцяці. На яе падставе у нашай краіне ў 1993 годзе быў прыняты закон «Аб правах дзіцяці».\nПраект ЮНІСЕФ прадстаўляе старадаўнія беларускія казкі, знойдзеныя ў розных рэгіёнах Беларусі музыкантам і кіраўніком гурта «Палац» Алегам Хаменкам, які амаль 20 гадоў збіраў фальклор па ўсёй Беларусі: песні, легенды, прымаўкі, паданні і казкі. Размалявала 19 цудоўных гісторый мастачка Юлія Рудзіцкая.\nПрава дзіцяці на ўвагу — гэта адно з правоў чалавека, якім яно валодае. Казка і добрая размова — простае і вельмі людскае праяўленне яго. Махнеш цудоўнай палачкай на сайце направа — пабачыш адну казку, махнеш налева — іншую. Можна слухаць, можна качаць тэкст, аудыёфайл, для кожнай казкі есць свая размалёўка.\nАлег Хаменка кажа, што дзеці з самага дзяцінства хочуць, каб з імі пагаварылі і распавялі ім штосьці цікавае: «Але сённяшні імклівы час дыктуе новыя ўмовы. Кажуць, сёння бацькі гавораць са сваімі дзецьмі толькі 15 хвілін за дзень».\nБеларуская казачная спадчына — бяздоннае багацце простай і прыгожай мудрасці, кажа Хаменка. «І вельмі важна зразумець, — лічыць музыкант, — што гэтае багацце не толькі ў тым, каб даць дзецям кніжку з казкамі і загадаць чытаць, а ў тым, каб вы самі распавялі вашаму дзіцяці пра гонар і здраду, моц і бязлітаснасць, мужнасць і цуды. І тады вашыя дзеці будуць паважаць не толькі вас, але і сваю зямлю, сваю краіну. А можа, стануць больш падрыхтаванымі да жыцця. Таму што ў гэтых казках ёсць падманы і шчырасць, мэтанакіраванасць і гультайства, багацце і беднасць, мудрасць і глупства».\nУ сваю чаргу прадстаўнік ЮНІСЕФ Юрый Аксамітны падкрэслівае, што дзіця мае права на зносіны і на ўвагу, на паўнавартаснае развіццё, на выяўленне сябе, на адпаведную свайму ўзросту і зразумелую ў гэтым узросце інфармацыю, а таксама на вывучэнне культуры свайго народу: «Усё гэта ёсць у казках. Дзяцінства немагчыма ўявіць без казак, якія табе расказваюць тата і мама, бабуля ці дзядуля, ці добрая выхавацелька, калі бацькоў няма побач».\nЁн падкрэслівае, што казкі — «гэта ўтульны сямейны вечар, калі клопаты вялікага свету засталіся за сценамі вашага дому, а вы і ваш час належаць толькі вашым дзецям. Калі мы гаворым пра Канвенцыю аб правах дзіцяці, у першую чаргу мы думаем пра глабальныя рэчы: пра мір, пра вайну, пра адукацыю, пра ежу, пра жытло і здароўе. Бясспрэчна, гэта вельмі важна. Але вашая ўвага, вашыя абдымкі, вашая сіла і абарона, вашая пяшчота і клопат вельмі патрэбныя вашым дзецям».\nАлена Спасюк. “Белорусские новости”.\nРасказвайце дзеткам казкі. Беларускія казкі.\nААН дзеці казкі правы чалавека ЮНІСЕФ\nУшануем памяць Ніны Мацяш\nКазакі для беларусаў – героі?


Апісанне Ливиньо, Італія - Адпачынак, Адпуск, Святы, Гатэлі, Падарожжы\nГалоўная > Італія > Курорты > Ливиньо, Італія > Апісанне\nАпісанне Ливиньо, Італія\nАд самай мяжы са Швейцарыяй, у 35 км ад Бормио размясціўся гарналыжны курорт Ливиньо. Курорт малады, дынамічна разьмяшчаецца. Той, хто быў тут пару гадоў таму, сёння будуць прыемна здзіўлены зменамі. Кожны год даводзіцца абнаўляць схему, наносячы новыя ніткі пад'ёмнікаў і трас і пазначаючы новыя гатэлі.\nБліжэйшая да цэнтру Ливиньо вёска - Сан Антоніо. Дарога на Сайта Марыю (вёску ў 1 км ад Сан Антоніо) звычайна забітая машынамі. Трэцяя вёска - Сан Рока - размешчана ў 3 км далей на поўдзень.\nПрасторная даліна, з двух бакоў апраўленая горнымі хрыбтамі, па якіх расьсьцілаюцца шырокія снежныя палі - сапраўднае раздолле для лыжнікаў. На курорце заўсёды сонечна, увогуле - умовы для адпачынку і катання, якія адказваюць самому патрабавальнаму густу.\nБліжэйшыя аэрапорты: Мілан (235 км), Вероне (294 км).\nУ Ливиньо можна вылучыць два раёны катання, выразна пазначаных самой прыродай. У напрамку Карозелло ад мястэчка адыходзіць мноства бугельный пад'ёмнікаў, якія абслугоўваюць сінія трасы. Аматарам цаліны раім пераваліць праз горны хрыбет і спусціцца ў напрамку ў даліну Валь Федэрацыі. Тут вас чакаюць прасторныя снежныя палі і нязведаныя маршруты.\nЛивиньо за кошт свайго статусу свабоднай ад падаткаў эканамічнай зоны (паспрабуй сюды дабярыся за гэтымі падаткамі!) У сапраўдны момант ці ледзь не самы танны курорт у Альпах. Яго тэрыторыя катання - ідэальнае месца для пачаткоўцаў і неамбициозных аматараў.


Красавіцкія тэзісы аб сельскай гаспадарцы | Беларуская сацыял-дэмакратычная партыя (Грамада) Сайт прыхільнікаў\nаўторак, 10 Красавік 2018 9:49 Aўтар: Ігар маслоўскі Крыніца: «Белорусский партизан»\nПачаў з аналізу гаспадаркі бацькоў з улікам іх узросту. 1. Зімой гэтага году здалі карову. З аднаго боку для бацькоў гэта псіхалагічная траўма, а з другога- палёгка для сталых людзей. Але тыдзень таму, купілі казу. Набылі, бо нарадзіліся парсючкі. Маці пералічыла, што кошт казы (70 рублёў), якая дае малако, за месяц перакрые выдаткі на пакупное малако з крамы. А так яшчэ і малако для сябе будзе, і каза застанецца. 2. Парсючкоў збіраюцца ўсіх прадаць. Але пагаворваюць, што можа 1-2 заставяць. Працы з гэтымі парсючкамі першыя 2 тыдні, больш, чым з немаўлятамі. Бо кожныя 2 гадзіны трэба ісці карміць, а спачатку нават соскай. Потым трохі меней, але турботы хапае. Калі ўсё добра, то эканамічная выгада ёсць. 3. У хатняй гаспадарцы ёсць таксама конь, куры, гусі. 4. На пару сотак засажана маліна. Варэнне, віно, ці проста замарожаная ягада для спажывання даступныя да наступнага ураджаю. 5. Зразумела, што вырошчваюць бульбу, буракі, гародніну... Не толькі для сябе, але і для жывелагадоўлі. Усё гэта трэба не толькі пасадзіць і выкапаць, але і прапалоць пару разоў, унесці ўгнаенні, пакрапіць жукоў, перапрацаваць гародніну і захаваць зімой. 6. Пра сена асобная гісторыя, нават не бяруся апісваць. 7. Зараз адбываецца нарыхтоўка бярозавага сока – свае клопаты. Дык вось, прыглядаўся я і думаў, дзе тыя «разгильдяйство и бесхозяйственность»? І знайшоў. Маці паслала ў краму купіць таго-сяго. Накіравала ў прыватную маленькую краму, дзе я набыў усё па спісу: ад банкі ананасаў для нейкага салату да каўбасы, пячэння і 10 кг сухога малака для тых жа парсючкоў (ім можна яго спажываць пасля 2 тыдняў). Чаму не адправіла ў дзяржаўную краму мясцовага райспажыўсаюзу, не ведаю. За многія гады і змену формы ўласнасці, тут шмат чаго не мяняецца. Пры мне адзін дзяцька дастаў грошы ды й кажа працаўніцы прыватнай крамы «даставай свой чорны сшытак, буду даўгі пагашаць». Сшытак на самай справе да волі тлусты, аркушаў 100, белы з нейкімі кветкамі, пра што з гонарам заявіла прадаўшчыца. Адзначу, што сшытак гэты карыстаецца побытам. Вось такое крэдытаванне вяскоўцаў прадуктамі ад прыватнага гандлю. Дык вось, на дзьвярах той крамы маленькая цыдулька з надпісам: «Лазня працуе таксама ў пятніцу». Хто быў, той ведае, што шчырасць лазні выклікае размовы пра набалелае. Там я і знайшоў тыя самыя «бесхозяйственность и разгильдяйство». Не, не ў самой лазні, а паслухаўшы апавяданні мясцовых хлопцаў і старэйшыхза мяне дзяцькаў. У лазні мне спадабалася: не «стэрыльны» СПА салон, але натопленная дровамі парная з ліпавым венікам з суквеццямі (!) і бярозавым сокам. Пайшла яна на 100%. З сямі парыльшчыкаў, толькі адзін працуе ў саўгасе, астатнія ці “дармаеды” ці працуюць па найму ў розных арганізацыях па раёну. Таму прозвішча новага старшыні саўгаса (так раней называлася гаспадарка, а зараз племзавод "Заказельскі" – дзяржаўнае унітарнае сельскагаспадарчае прадпрыемства), ведалі толькі 3 чалавекі. На працягу апошніх гадоў 7-8-мі сталага страшыні саўгаса (так мне прасцей разумець, чым племзавод), гаспадарка так і не атрымала. Бягучасць кадраў. Пры чым усе вінавацяць у крызісе старшыню саўгаса, які быў яшчэ раней і больш за 10 гадоў кіраваў гаспадаркай. Кажуць, што з яго пачаўся развал саўгаса, а ўзятыя у той час крыдэты вісяць да сёнешняга часу. Кажуць, што пазыкі бралі нават на тое, каб тое-сёе падмазаць да прыезду прызідэнта ў гаспадарку. Агульная сумма даўгоў складае 400 млрд. старымі грашыма. Я ў гэта асабіста не веру, але так кажуць мясцовыя. Кажуць таксама, што ў саўгасе скралі ўсё, што можна скрасці. Дык вось яны: “бесхозяйственность и разгильдяйство”?! Дарэчы, большасць вяскоўцаў так і лічыць кошты ў старых грашах (мільёнамі), вырошчваюць маліну ды трымаюць надзею толькі на сябе.


09:28 31.08.2017 (абноўлена 17:55 31.08.2017)\nМінчане апусціліся на апошняе месца ў табліцы Заходняй канферэнцыі - у каманды ўсяго адно ачко.\nМІНСК, 31 жні — Sputnik. Хакейны клуб "Дынама-Мінск" пацярпеў чацвёртае паражэнне запар у рэгулярным чэмпіянаце Кантынентальнай хакейнай лігі (КХЛ).\nУ сераду ў Браціславе на "Зімовым стадыёне" адбыўся матч "Слован" — "Дынама-Мінск" у рамках "рэгуляркі" КХЛ. Сустрэча завяршылася з лікам 4:2 (1:1, 0:1, 3:0) на карысць гаспадароў лёду. У складзе пераможцаў адзначыліся Колбі Геноўэй (20-я хвіліна), Андрэй Месарош (47), Міхал Ржэпік (54) і Радэк Смоленяк (58). У "зуброў" дакладныя кідкі на свой рахунак запісалі Аляксандр Паўловіч (14) і Яўген Кавыршын (32).\nКонец матча. Увы, пока нет первой победы…\n— ХК Динамо-Минск (@hc_dinamominsk) 30 августа 2017 г.\nЗубры працягнулі сваю серыю паразаў. Нагадаем, падапечныя Гордзі Дуайера на старце дзясятага сезону КХЛ прайгралі ўсе тры дамашнія матчы.\nЦяпер "бела-сінія" апусціліся на апошняе 13-е месца ў табліцы Заходняй канферэнцыі — у актыве мінчан адзін бал. А вось "Слован" дзякуючы перамозе над "зубрамі" з апошняга падняўся на 11-е.\nНаступны матч "Дынама" правядзе ў суботу ў Маскве супраць "Спартака".\nКХЛ, хоккей, ХК Дынама (Мінск), ХК "Слован", Славакія\n14:52 12.04.2021 (абноўлена 13:20 12.04.2021)\nНаступны важны этап для беларускіх майстроў акадэмічнага веславання - кваліфікацыйныя спаборніцтвы ў Швейцарыі, на якіх будуць разыграны імянныя ліцэнзіі на Алімпіяду ў Токіо.\nМІНСК, 12 кра – Sputnik. Залатую ўзнагароду на чэмпіянаце Еўропы па акадэмічным веславанні заваявала беларуска Алена Фурман, спаборніцтвы прайшлі ў італьянскім горадзе Варэзе.\nДыстанцыю 2 тысячы метраў у неалімпійскім класе адзіночак лёгкай вагі Фурман пераадолела за 7 хвілін 41,81 секунды. Другой фінішавала прадстаўніца Румыніі Джаніна-Елена Белеага, якая адстала ад мінчанкі на 3,99 секунды. Трэцяе месца заняла францужанка Клэр Баве, якая саступіла беларусцы 6,98 секунды.\nУ фіналах А выступала таксама беларуска Таццяна Клімовіч. У гонках жаночых адзіночак яна паказала выніковы час 7 хвілін 42,1 секунды і заняла чацвёртае месца. Першае месца дасталася Ганне Пракацень з Расіі - 7 хвілін 29,76 секунды, другое - Вікторыі Торнлі з Вялікабрытаніі (7 хвілін 36,17 секунды), трэцяе - Жанін Гмейлін са Швейцарыі (7 хвілін 37,1 секунды).\nУ спаборніцтвах прынялі ўдзел 629 спартсменаў з 35 краін. Яны спаборнічалі ў 22 відах праграмы.\nТры гады таму на чэмпіянаце Еўропы ў Глазга Алена Фурман таксама была першай. У 2019 годзе разам з Настай Янінай яна заваявала золата на ЧЕ у Люцэрне. Перамагала Фурман і на этапах Кубка свету.\nЯк паведамілі ў Беларускай федэрацыі веславання, на сённяшні дзень два экіпажы (двойка жаночая лёгкая вага, двойка мужчынская распашная без рулявога) заваявалі права ўдзельнічаць у Алімпійскіх гульнях у Токіо. 15-17 траўня ў Швейцарыі пройдуць кваліфікацыйныя спаборніцтвы, на якіх у "акадэмікаў" будуць разыграны імянныя ліцэнзіі.\nУ Варэзе адбыліся таксама спаборніцтвы ў паралімпійцаў. Беларуска Людміла Волчак выканала неабходны нарматыў і ў жніўні адправіцца ў Токіо. Для яе гэта будзе восьмая Паралімпіяда.\nТокіо, Алімпіяда, Ліцэнзія, Швейцарыя, спаборніцтвы, ЧЕ па акадэмічным веславанні, золата, Алена Фурман, беларускі\n12:52 12.04.2021 (абноўлена 12:16 12.04.2021)


Беларусь можа стаць для Манголіі і яе тавараў выхадам у Еўропу\nТакое меркаванне выказаў сёння міністр замежных спраў азіяцкай рэспублікі па выніках сустрэчы з кіраўніком МЗС нашай краіны. Дамдыны Цагтбаатар назваў важнымі перамовы з Уладзімірам Макеем і адзначыў, што Улан-Батар гатовы павялічыць закупкі беларускай сельгастэхнікі і больш актыўна супрацоўнічаць у АПК, машынабудаванні, харчовай прамысловасці, навуцы і адукацыі. Таксама Манголія зацікаўлена ў адкрыцці пасольства ў Беларусі. Гэта можа адбыцца ў будучым годзе. Наша краіна, у сваю чаргу, мае намер актывізаваць пастаўкі БелАзаў і камбайнаў у Манголію.\nУладзімір Макей, Міністр замежных спраў Беларусі: "Мы рады прыкметнай актывізацыі адносін з Манголіяй. Адноўлены кантакты на вышэйшым і высокім узроўнях, пашырана дагаворна-прававая база, умацоўваецца гандлёва-эканамічнае супрацоўніцтва. Пачата ўзаемадзеянне ў сельскагаспадарчай і навукова-тэхнічнай сферах, адноўлены двухбаковыя сувязі ў галіне адукацыі, спорту".\nДамдыны Цагтбаатар, Міністр замежных спраў Манголіі: "Рэспубліка Беларусь можа стаць для Манголіі выхадам у Еўропу, у той час як Манголія для Рэспублікі Беларусь выхадам у Азію. У гэтай сувязі ў нас ёсць вялікія магчымасці сумеснага развіцця транзітнага транспарту. Таму мы лічым, што нашы сувязі на ўсіх узроўнях маюць вельмі важнае стратэгічнае значэнне".\nВынікам сустрэчы стала падпісанне міждзяржаўных дагавораў аб супрацоўніцтве ў прававой сферы, якія забяспечваюць прамое ўзаемадзеянне праваахоўных органаў дзвюх краін. Міністр замежных спраў Манголіі прабудзе ў Беларусі тры дні. Гэта першы за 17 гадоў афіцыйны візіт на такім узроўні. Сёння ў праграме было месца і гістарычнай памяці: высокі госць усклаў кветкі да манумента на плошчы Перамогі ў гонар загінуўшых у гады Вялікай Айчыннай вайны.\nПрадстаўнікі ўлады гатовыя адказаць на вострыя пытанні\nПажарнай службе 160 гадоў


ГейБеларусь - Навіны - Беларусь - Комікс-праект "Рэспект" запрашае ўсіх жадаючых стварыць уласны комікс\nНавіны » Беларусь » 8 красавіка 2013 а 1625\n13 і 14 красавіка ў Мінску ў ДК "La Mora" пройдзе майстар-клас па стварэнню коміксаў. Арганізатарам мерапрыемства выступае комікс-праект “Рэспект” пры падтрымцы Міжнароднага моладзевага праваабарончага руху ў Беларусі (МПР Беларусь).\nПад час сустрэчы Вы пазнаёміцеся з гісторыяй узнікнення коміксаў, паспрабуеце іх ствараць самастойна, а таксама Вам прапануюць паглядзець і абмеркаваць фільм. На прыканцы праграмы Вы зможаце паўдзельнічаць у выставе коміксаў.\nУ майстар-класе прымуць удзел Насця Галашына (каардынатарка і трэнерка праекта «Рэспект» у Расіі) і Аляксей Іорш (адзін з першых каміксістаў Расіі, стваральнік першай у Расіі комікс-студыі «КІМ» і аўтар "Рэспэкту").\n“Усім нам кожны дзень даводзіцца сутыкацца з людзьмі іншай культуры, рэлігіі, традыцый і г.д, - значыцца ў манефесце “Рэспекта”. – Аднак, на жаль, культура міжнацыянальных зносін не нараджаецца сама па сабе. Калі нічога не рабіць, то ўспыхваюць крывавыя канфлікты на нацыянальнай, рэлігійнай ці іншай глебе”.\nЗ гэтай нагоды комікс-праект “Рэспект” вырашыў сабраць групу крэатыўных людзей з розных краін, “каб разам падумаць, падыскутаваць і намаляваць графічныя гісторыі на гэтую тэму”.\nНа погляд рэспектаўцаў, з дапамогай павагі, якую яны выказваюць праз маляваныя гісторыі, можна дамагчыся пазітыўных зменаў у грамадстве, што датычацца роўнага стаўлення да меншасцяў.\n“Сілавыя структуры лічаць, што нацыянальнае пытанне можна вырашыць танкамі. Нацыяналісты лічаць, што трэба выбраць адну, «правільную» нацыю, а астатнія - знішчыць. Канцэпцыя талерантнасці здаецца нам занадта расплывістай. Мабыць, пара стварыць новую канцэпцыю?.. РЭСПЕКТ (павага) - можа быць адным з ключавых паняццяў у гэтым складаным пытанні”, - лічаць прыхільнікі комікс-праекта.\nМайстар-клас адбудзецца па адрасе ДК "La Mora", Шчорса, 2-я вул., д. 7а\nДля ўдзелу абавязкова папярэдняя рэгістрацыя (да 11.04.13 г. уключна).\nБольш даведацца аб праекце «Рэспект - коміксы за рэспект і уважуху» можна на сайце.\nПа ўсіх пытаннях і прапановах пішыце на: respect.belarus@gmail.com, https://vk.com/event52032386\nМіжнароднага моладзевага праваабарончага руху\nКонкурс фотаздымкаў на тэму вобразаў рэпрэсіяў і свабоды\nUD@F: LG выкупит БТ и создаст ЛГБТ-телеканал


У жыхара Івана-Франкоўская канфіскавана наразную стрэльбу\nУчастковыя міліцыянты затрымалі 21-гадовага падазраванага на вуліцы Івасюка, што ў абласным цэнтры. У яго канфіскавалі наразную стрэльбу, якую мужчына захоўваў насуперак Закону. Затрыманы патлумачыў, што зброя знайшоў яшчэ ў 2012 годзе ў лесе. Цяпер гэты малады чалавек прыцягваецца да крымінальнай адказнанасці за незаконнае зварот са зброяй, баявымі прыпасамі або выбуховымі рэчывамі паводле ч.1 ст.263 Крымінальнага кодэкса Украіны. Санкцыя артыкула прадугледжвае пакаранне ў выглядзе пазбаўлення волі на тэрмін ад трох да сямі гадоў. Канфіскаванае ружжо накіравана ў Навукова-даследчы экспертна-крыміналістычны цэнтр пры УМВД ў вобласці для правядзення балистичнои экспертызы. ССО УМВД Украіны ў Івана-Франкоўскай вобласці\n← На Ровенщине ў выніку ДТЗ... У Чарнігаўскай вобласці... →


Дэманстрацыйныя праекты Пагаднення Мэраў (CoM-DeP)\nПагадненне Мэраў працуе ў краінах Усходняга Партнёрства (EaP) з 2011, заахвочвае малыя і буйныя гарады падпісаць Пагадненне і падтрымлівае іх у працэсе планавання і рэалізацыі мер па эканоміі энергіі. На сёння сотні мэраў падпісалі Пагадненне і распрацавалі Планы дзеянняў па ўстойлівым энергетычным развіцці (SEAPs).\nНават невялікія інвестыцыі ў захаванне энергіі могуць прынесці вялікую карысць на муніцыпальным узроўні ў форме змяншэння спажывання энергіі (і выкідаў CO2), лепшых мясцовых грамадскіх паслуг, а таксама большага камфорту для жыхароў.\nСпецыялісты па планаванні з праекта ЕС «Пагадненне Мэраў – Усход» імкнуліся паказаць, якім чынам можна дасягнуць гэтага ў гарадах Усходняга Партнёрства, якія рэалізуюць Планы па ўстойлівым энергетычным развіцці, таму ў 2014 яны запусцілі праграму «Устойлівыя гарадскія дэманстрацыйныя праекты», цяпер вядомую проста як «Пагадненне Мэраў – Дэманстрацыйныя праекты».\nПраграма ўключае ў сябе:\nГрантавы кампанент, які ўключае 17 праектаў (з удзелам 19 мясцовых адміністрацый) на этапе I (2014-2019) і 14 праектаў (з удзелам 15 мясцовых адміністрацый) на этапе II (2018-2021), чые муніцыпальныя энергетычныя праекты атрымалі фінансаванне праз конкурс заявак.\nТэхнічную, працэдурную, камунікацыйную і сеткавую падтрымку ад спецыяльнай групы падтрымкі ў Львове, а таксама тэхнічную дапамогу ад Сумеснага Даследчага Цэнтру (JRC) Еўрапейскай Камісіі\nБольш лёгкі доступ да фінансавання і інвестыцый ў энергаэфектыўнасць і ўзнаўляльныя крыніцы энергіі.\nНатхнёная дэманстрацыйнымі праектамі, ноў-хаў Групы Падтрымкі і Сумеснага Даследчага Цэнтру, праграма імкнецца паказаць усім муніцыпалітэтам Усходняга Партнёрства, што інвеставаць ў энергаэфектыўнасць мае сэнс.\nІніцыятыва «Пагадненне Мэраў – Дэманстрацыйныя праекты» мае мэтай натхніць муніцыпалітэты па ўсім рэгіёне Ўсходняга Партнёрства. Муніцыпалітэты, якія атрымліваюць фінансаванне, не толькі выконваюць энергаэфектыўныя меры ў свахі гарадах, але і актыўна дзеляцца з іншымі сваім досведам, у тым ліку інфармацыяй пра выдаткі і карысць, праблемы, з якімі яны сутыкаюцца, пра тое, на што трэба звярнуць увагу муніцыпалітэтам, калі яны імкнуцца зрабіць свае гарады больш фінансава і энергетычна ўстойлівымі.\nМуніцыпалітэты ўва ўсіх краінах рэгіёну — Арменіі, Азербайджане, Беларусі, Грузіі, Малдове і Ўкраіне – былі запрошаныя падаць заяўкі на праекты ў межах двух конкурсаў, якія прайшлі ў 2014 і 2018. Агулам быў выбраны 31 праект, многія з якіх уключалі партнёрства з арганізацыямі грамадзянскай супольнасці: 17 ва Ўкраіне, 4 у Малдове, 5 у Беларусі, 3 у Арменіі і 2 ў Грузіі. Праекты ахопліваюць шырокі спектр розных энергаэфектыўных мерапрыемстваў і шэраг тэхналогій, некаторыя з якіх мы апісваем далей.\nМадэрніцазыя і падвышэнне энергаэфектыўнасці муніцыпальных будынкаў\nМногія муніцыпальныя будынкі ў рэгіёне былі пабудаваныя ў часы, калі энергія была таннай і даступнай, а змены клімату не разглядаліся як сур’ёзная праблема. Часы змяніліся і ацяпленне муніцыпальных будынкаў стала вельмі дарагім. У некаторых выпадках ацяплене ўвогуле недаступна, што вядзе да некамфортных умоваў для людзей, якія карыстаюцца будынкамі. Дрэннае ацяпленне школ з’яўляецца сур’ёзнай праблемай. Калі дзецям вельмі халодна, яны не могуць сканцэнтравацца, часта хварэюць і таму вымушаныя заставацца дома.\nДаволі простыя меры, такія, як уцяпленне сцен і даху, а таксама замена старых вокнаў на шклопакеты, могуць значна дапамагчы захаваць цяпло і зрабіць навучальны працэс больш прыемным і эфектыўным.\nДэманстрацыйныя праекты, звязаныя з мадэрнізацыяй муніцыпальных будынкаў, рэалізуюць, сярод іншых, Славуціч (Украіна), Кантэмір (Малдова), Тэлаві (Georgia), Спітак і Вайк (Арменія) і Ашмяны (Беларусь).\nСветладыёднае вулічнае асвятленне\nСветладыёдныя (LED) лямпы і свяцільнікі маюць дзве галоўныя перавагі над ранейшымі тэхналогіямі асвятлення, такімі як іртутныя ці натрыявыя лямпы: зніжэнне энергаспажывання і выдаткаў на тэхнічнае абслугоўванне. Хаця светладыёдныя лямпы каштуюць даражэй, яны служаць даўжэй і спажываюць менш энергіі, таму інвестыцыі ў светладыёднае вулічнае асвятленне, як правіла, акупаюцца ў даволі кароткі тэрмін.\nАбмежаваныя бюджэты многіх гарадоў Усходняга Партнёрства ускладняюць фінансаванне пераходу на светладыёднае вулічнае асвялленне. Дэманстрацыйныя праекты Пагаднення Мэраў ў гарадах Полацк і Бяроза (Беларусь), Самбор, Мена і Чарнаўцы (Украіна), а таксама Кантэмір, Окніца і Калараш (Малдова) выкарыстоўваюць для гэтых пачатковых інвестыцый фінансаванне нашага праекта. Важна адзначыць, што яны таксама поўнасцю дакументуюць выдаткі, эканомію і перыяд акупальнасць, і тым самым дапамагаюць іншым гарадам падрыхтаваць больш надзейныя і «прывабныя» прапановы для банкаў, донараў і іншых інвестараў.\nСпажыванне энергіі для ацяплення і падагрэву гарачай вады ва Ўкраіне амаль у два разы вышэйшае, ніж у краінах ЕС з падобным кліматам (UNECE, 2004). Падобная ж сітуацыя і ў многіх іншых краінах Усходняга Партнёрства. Сістэмы і сеткі цэнтральнага ацяплення часта састарэлыя і дрэнна ізаляваныя, таму губляюць да 30% цяпла ў працэсе яго размеркавання. Сістэмы цэнтральнага ацяплення, як правіла, працуюць на вугалі і з’яўляюцца крыніцай амаль 20% усіх выкідаў CO2 і больш за 80% выкідаў метану з выкапневых відаў паліва. Выдаткі на энергію, якія штучна заніжаліся дзесяцігоддзямі, цяпер шкодзяць мноству муніцыпалітэтаў, што робіць інвестыцыі ў мадэрнізацыю сістэм цэнтральнага ацяплення прыярытэтам як па фанансавых прычынах, так і з пункту гледжання ўстойлівасці навакольнага асяроддзя.\nЖоўква і Голая Прыстань (Украіна) і Фэстэліта (Малдова) уваходзяць у лік васьмі гарадоў Дэманстрацыйнага праекту, якія працуюць над падвышэннем энергаэфектыўнасці сістэм ацяплення.\nДзве былыя савецкія рэспублікі, якія цяпер уваходзяць у ЕС, сталі аднымі з найлепшых у плане выкарыстання ўзнаўляльнай энергіі: у 2011 Латвія атрымала 33% энергіі ад такіх крыніц, а Эстонія дасягнула паказчыка ў 25% (Eurostat). Усе краіны рэгіёну Ўсходняга Партнёрства маюць добры патэнцыял для здабычы энергіі з узнаўляльных крыніц, у тым ліку ветравой і сонечнай энергіі. Падзенне цэн на фотаэлектрычныя элементы азначае, што сонечная энергія становіцца больш даступнай для муніцыпалітэтаў і хатніх гаспадарак Усходняга Партнёрства.\nЕрэван, Арцік і Апаран (Арменія) з’яўляюцца гарадамі Дэманстацыйнага праекту, якія поўнасцю арыентуюцца на сонечнную энергію тады як Фэстэліна (Малдова) мае парк сонечных панэляў.\nСпецыяльная Група Падтрымкі, што базуецца ва Львове (Украіна) дапамагае Дэманстрацыйнаму праекту як з пункту гледжання яго рэалізацыі (планаванне, кіраванне і маніторынг энергаэфектыўных мер, вернасць дамоўным абавязацельствам перад ЕС), так і ў тэхналагічным плане, ахопліваючы ўвесь цыкл ад энергетычнага аўдыту да завяршэння прац. Група Падтрымкі таксама дапамагае праектам дакументаваць сваю дзейнасць і пашыраць найлепшыя практыкі сярод іншых муніцыпалітэтаў, зацікаўленых у тым, каб зрабіць свае гарады больш энергаэфектыўнымі.


Як хто-небудзь з Bipolar 2 можа сказаць розніцу паміж шчаслівым і гіпаманскім? 2020\nЯк хто-небудзь з Bipolar 2 можа сказаць розніцу паміж шчаслівым і гіпаманскім?\nІснуе вялікая розніца паміж шчаслівым і радасным эпізодам.\nУ мяне быў гіпнагенны эпізод, які доўжыўся тры дні. Я магла шыць толькі тры дні. У мяне была такая сукенка, якую я павінна была падрыхтаваць да мерапрыемства ў гэтыя выходныя, і ў мяне былі тры дні, перш чым мы з'ехалі.\nКалі я кажу, што ўсё, што я магла зрабіць, я маю на ўвазе менавіта так. Адзіны раз, калі я ўстаў з швейнай машыны, быў націснуць шво, нешта выразаць ці ісці ў туалет. Я яшчэ не спаў, мой муж прыдумаў спосабы спакусіць ежу і пітво. Я б адарваў галаву ўсім, калі б яны адважыліся сказаць мне, каб я спыніўся, адпачыў, крыху паспаў.\nКалі я не зрабіў гэта своечасова, я выслізнуў у дэпрэсію, якая доўжылася амаль месяц, таму што я цалкам праваліўся. Я быў проста ідыётам, таму што думаў, што магу зрабіць што-небудзь падобнае, я бескарысны і нікчэмны.\nГэта не пашанцавала. Маніякальная бок біпалярнага мае прыблізна столькі ж агульнага шчасця, колькі і дэпрэсіўны бок мае сум.


СМІ: Apple зробіць немагчымым узлом iPhone\n01:11 06 мая 2021\n14:02 25.02.2016 Атрымаць кароткую спасылку\nКарпарацыя з Куперціна па ранейшаму адмаўляецца прадаставіць ФБР доступ да тэлефона тэрарыста, які забіў разам са сваёй жонкай 14 чалавек.\nМІНСК, 25 лют — Sputnik. Кампанія Apple распрацоўвае новыя меры бяспекі, якія зробяць немагчымым ўзлом iPhone выкарыстоўваючы метады, якія разглядаюцца падчас судовага разбору аб аказанні дапамогі ФБР, паведаміла газета New York Times.\nПаведамляецца, што новыя меры бяспекі, якія распрацоўваюцца ў Куперціна, створаць значныя цяжкасці для ўзлому прадукцыі Apple праваахоўнымі органамі, нават калі ўлады выйграюць суд супраць Apple.\n"Мы вядзем гонку тэхналогій да таго часу, пакуль Кангрэс не растлумачыць абавязацельствы кожнага ў падобных сітуацыях", — цытуе выданне словы супрацоўніка інстытута Brookings Бенджаміна Уітса.\nРаней кіраўнік Apple Цім Кук заяўляў, што выканаўшы патрабаванне ФБР па ўзломе iPhone, нават калі гэта тычыцца небяспечнага злачынца, можа стварыць небяспечны прэцэдэнт і нанесці ўрон Злучаным штатам.\nМінюст ЗША вядзе судовы разгляд з Apple, патрабуючы аказаць садзейнічанне ў разблакоўцы iPhone, што належыць забойцу 14 чалавек у Сан-Бернардзіна. Apple запрацівілася гэтым патрабаванням, заявіўшы, што ўзлом тэлефона створыць прэцэдэнт для парушэння правоў карыстальнікаў і што падобныя патрабаванні павінны быць праведзены праз кангрэс у выглядзе законапраектаў.\nІТ-тэхналогіі, Apple, Увесь свет


Растэрміноўка, іпатэка, крэдыт — як яны працуюць? | zviazda.by\nХатняя старонка » Эканоміка » Фінансы » Растэрміноўка, іпатэка, крэдыт — як яны працуюць?\nМоладзь сёння доўга чакаць не мае намеру. Пасля стварэння сям'і маладыя людзі хочуць жыць асобна ад бацькоў. Пажадана ў новай прасторнай кватэры. Аднак уласных грошай для набыцця такога жылля, як правіла, няма. З іншага боку, буйныя забудоўшчыкі не могуць доўга чакаць сваіх кліентаў, таму з'яўляюцца механізмы, якія дазваляюць расцягнуць у часе працэс аплаты ўжо набытых метраў. Па кансультацыю ў гэтым пытанні мы звярнуліся да кіраўніка сектара іпатэчнага крэдытавання агенцтва «Твая сталіца» Людмілы Сямёнавай.\nПару гадоў гатовыя пачакаць\n— Цяпер растэрміноўка з'яўляецца адным з найбольш прывабных для пакупнікоў фактараў пры выбары новабудоўлі, — адзначае эксперт. — Сёння гэтым інструментам прыцягнення попыту актыўна карыстаюцца практычна ўсе забудоўшчыкі. У выніку чаго больш за 80 % прапанаваных у продаж новых кватэр даступныя для набыцця з растэрміноўкай аплаты.\nУ найбольшай колькасці выпадкаў (каля паловы) растэрміноўка прапануецца на ўмовах расцягнутай у часе аплаты на тэрмін да двух гадоў. У 30 % выпадкаў растэрміноўка даецца на тэрмін да года, а 18 % — аж да канца будаўніцтва. Зусім нязначная колькасць кліентаў (ад 1 да 2 %) бралі растэрміноўку да трох або да пяці гадоў.\nУ той жа час кіраўнік сектара рэкамендуе кліентам быць вельмі асцярожнымі. Бо ў выпадку з растэрміноўкай варта мець на ўвазе некалькі важных момантаў. Па-першае, у адрозненне ад механізму набыцця кватэры з выкарыстаннем крэдытных сродкаў, пры куплі жылля ў растэрміноўку, права ўласнасці будзе заставацца за забудоўшчыкам на перыяд растэрміноўкі і пяройдзе да пакупніка толькі пасля канчатковага разліку за апартаменты. А значыць, у гэты перыяд трэба будзе спадзявацца, што фінансавы стан забудоўшчыка і плацежаздольнасць пакупніка будуць заставацца стабільнымі.\nІ па-другое, большасць прапаноў растэрміноўкі прадугледжвае рост кошту квадратнага метра ў залежнасці ад тэрмінаў канчатковай аплаты. Па сутнасці, растэрміноўка — гэта завуаляваны крэдыт. Не такі дарагі, але ўсё ж.\nБольш за ўсё крэдытуюць будоўлю\nЛюдміла Сямёнава адзначае, што цяпер колькасць банкаў, якія крэдытуюць набыццё гатовых новабудоўляў, у параўнанні з мінулым годам, зменшылася на чвэрць. У выніку чаго ўсё больш пакупнікоў арыентуюцца на кватэры ў дамах, якія толькі будуюцца.\nАле гэта не значыць, што набыць кватэру з дапамогай крэдытнага фінансавання ў гатовым доме стала немагчыма. Дзякуючы заключаным партнёрскім пагадненням з банкамі агенцтвы нерухомасці імкнуцца заўсёды знайсці прыдатную для пакупніка альтэрнатыву. Але тут трэба разумець адзін момант: банкі сябруюць з забудоўшчыкамі на ўзаемавыгаднай платформе.\nІпатэка буксуе. Пакуль\n— У розных крыніцах часта аперуюць паняццем «іпатэка», інстытут якой неабходна ўзмоцнена развіваць у нашай краіне. Але на практыцы аказваецца, што выкарыстанне слова «іпатэка» ў нас у краіне памылковае. Вынікам павышанай цікавасці з'яўляецца падмена паняццяў, — лічыць спецыяліст. — І вось чаму.\nЗгодна з літарай закона, іпатэка — гэта адна з формаў закладу, пры якой нерухомая маёмасць застаецца ва ўласнасці даўжніка, а крэдытор, у выпадку невыканання даўжніком свайго абавязацельства, набывае права атрымаць задавальненне за кошт рэалізацыі дадзенай маёмасці. Атрымліваецца, што іпатэка — гэта проста форма закладу нерухомай маёмасці, што пацвярджаецца і законам краіны «Аб іпатэцы» ад 2008 года.\nКалі мы гаворым пра крэдыт на жыллё, то лепш выкарыстоўваць паняцце «іпатэчнае крэдытаванне» — так званае доўгатэрміновае крэдытаванне пад заклад нерухомасці, якую кліент набывае. На дадзены момант такія праграмы крэдытавання прапануюць тры банкі. У двух буйных фінансавых інстытутах пад заклад гатовыя пракрэдытаваць 70—80 % кошту кватэры, але дадаткова запатрабуюць аформіць страхоўку жыцця. А трэці банк пад заклад выдае да 50 % ад кошту кватэры, пры крэдытаванні большай сумы спатрэбіцца дадатковае забеспячэнне (паручыцельства фізічных асоб).\nУ іншых банках асноўным спосабам забеспячэння абавязацельстваў з'яўляецца паручыцельства фізічных асоб, заклад афармляецца толькі дадаткова пры крэдытаванні сапраўды вялікай сумы.\nПа словах Людмілы Сямёнавай, свайго роду арыенцірам для нас выступае інстытут іпатэчнага крэдытавання, створаны ў Расіі.\n— Так, выбар іпатэчных праграм у суседзяў большы, але ўмовы адрозніваюцца не так моцна. Напрыклад, працэнтная стаўка ў Расіі ніжэйшая: у сярэднім ад 9,5 працэнта гадавых, а ў нашай краіне — у сярэднім ад 13 працэнтаў, але ёсць і выключэнні: па праграме будзберажэнняў у Беларусбанку ад 11 працэнтаў, а па спецыяльных праграмах некаторых забудоўшчыкаў у нашай краіне ад 5,99 працэнта.\nТэрмін крэдытавання ў суседзяў большы — да 30 гадоў. У нас — 20 гадоў. Што ў нашых краін аднолькава, дык гэта максімальная сума фінансавання (да 90 працэнтаў кошту нерухомасці, якая набываецца), механізм разліку максімальнай сумы крэдыту — зыходзячы з даходаў крэдытаатрымальніка і яго блізкіх сваякоў.\nНа думку Людмілы Сямёнавай, гэты механізм пакуль не мае шырокага прымянення па прычыне вялікіх рызык усіх удзельнікаў здзелкі. Плацеж па крэдыце складае большую частку даходу пазычальніка, а ў выпадку невыканання абавязацельстваў апошнім банку досыць складана рэалізаваць кватэру, якая знаходзіцца ў закладзе. Апошняе звязана з недастатковай прапрацоўкай заканадаўчай базы, якая мае занадта мяккае, сацыяльнае адценне.\nДля таго каб зрабіць крэдыты больш даступнымі, а працэс крэдытавання больш зразумелым, банкі ўжо цяпер аб'ядноўваюцца з найбуйнейшымі агенцтвамі нерухомасці і забудоўшчыкамі. Яркі прыклад — праграма «Партнёр-крэдыт» — першы сэрвіс на рынку нерухомасці, які аб'ядноўвае вядучыя банкі краіны.\n2619 Настаўніца беларускай мовы і літаратуры: Жыць, каб... не бурыць!\n688 Прэмiя прыгажосцi. Дзеля чаго людзi кладуцца пад нож пластычнага хiрурга?


Сьледчы ў справе падпалаў: "Там справы па ўсім горадзе"\n23 верасень 2010, 16:40\nУ Менску працягваюцца затрыманьні па справе аб нядаўнім нападзе на амбасаду Расеі, падпале ізалятару на Акрэсьціна ды нападах на філіял "Беларусьбанку" і будынак Дома прафсаюзаў 30 красавіка.\nПаводле актывісткі экалягічнага руху Ніны Маргаевай, 23 верасьня раніцай пасьля ператрусаў былі затрыманыя актывісты Аляксандар Ярашэвіч і Алена Дубовік.\n"Недзе каля 7 гадзінаў раніцы ім патэлефанавалі зь міліцыі, у іх адбыўся вобшук, забралі ўсю кампутарную тэхніку, якая ў іх была, і адвезьлі ўва ўпраўленьне па барацьбе з арганізаванай злачыннасьцю на Рэвалюцыйнай вуліцы, 3. Што зь імі цяпер, ня ведаю", — сказала "Свабодзе" Ніна Маргаева.\nПаводле зьвестак Ніны Маргаевай, журналіст Аляксандар Ярашэвіч займаў актыўную пазыцыю супраць будаўніцтва атамнай электрастанцыі ў Беларусі гэтак сама, як і Алена Дубовік. І яшчэ яны моцна дапамагалі затрыманым у справе падпалаў, у тым ліку анархістам: кантактавалі зь іх сваякамі, дапамагалі зь інфармацыяй. "Мяркую, таму іх і затрымалі. Увогуле, па маіх зьвестках, цяпер штодня ідуць затрыманьні і допыты. Людзей затрымліваюць, дапытваюць, каго адпускаюць, каго трымаюць", — кажа Ніна Маргаева.\nВа ўпраўленьні інфармацыі МУС не ўдалося атрымаць зьвесткі адносна новых затрыманьняў у справе падпалаў. Між тым, адзін са сьледчых Цэнтральнага РАУС Менску, дзе вядзецца справа, не называючы свайго імя, сказаў "Свабодзе": "Справы ідуць па ўсім горадзе, але я нічога пэўнага казаць ня маю права".\nПаводле МУС, у пачатку верасьня былі затрыманыя 7 актывістаў руху анархістаў, якіх падазравалі ў нападзе на філіял "Беларусьбанку" і будынак Дома прафсаюзаў 30 красавіка. Іншыя крыніцы паведамлялі, што іх таксама правяралі на датычнасьць да нападу на расейскую амбасаду 30 жніўня і ізалятар на Акрэсьціна ў пачатку верасьня. Вядома, што 5 анархістаў выйшлі на волю, за кратамі застаюцца Аляксандар Францкевіч, які нібыта датычны да нападу на пастарунак міліцыі ў Салігорску, і Мікалай Дзядок, якога нібыта падазраюць у рабаваньні мінакоў. Таксама выйшаў на волю пасьля 9 дзён затрыманьня актывіст "Правага альянсу" Ігар Чапіга, якога таксама правяралі на датычнасьць да падпалаў. Паводле Ігара Чапігі, у гэтых справай значна больш затрыманых, чым афіцыйна прызнаецца.


Пётра Машэра, або Як русіфікавалі прозвішчы\n13.02.2015 / 22:30\nПа-беларуску зь Вінцуком Вячоркам.\nБыло на БТ такое шоў «Подводная одиссея команды Кухто». Назва жыўцом перанятая ад тэлевізійнага цыклю выдатнага францускага акеаноляга, вынаходніка сучаснага аквалянгу, кінэматаграфіста Жака-Іва Кусто.\nКожны сам – да пэўнае мяжы – распараджаецца сваім прозьвішчам, у тым ліку для стварэньня «брэндаў». Мяне дык прозьвішча тэлежурналіста натхняе ўзгадаць не Кусто, а радкі Максіма Багдановіча пра знакамітага друкара: «…У друкарні пана Марціна Кухты».\nУ 1914 годзе М. Кухта выдрукаваў адзіны Багдановічаў прыжыцьцёвы зборнік «Вянок».\nКухта, кухцік – ‘памочнік кухара’ (старабеларуская мова, І. Насовіч), у сучасных беларускіх дыялектах ёсьць іншыя значэньні слова кухта, кухця. М. Кухта быў знакавай асобай у Вільні. Ён друкаваў кнігі па-беларуску і па-літоўску. У 1907 годзе быў абвінавачаны за выданьне кнігі антыўрадавага зьместу – вершаў Аляізы Пашкевічанки (Цёткі). У літоўскай гісторыі М. Кухта зазначыўся і тым, што першы выдрукаваў улётку з Актам Незалежнасьці Літвы 16 лютага 1918 году.\nВідавочна, на нейкім гістарычным этапе носьбіты беларускага прозьвішча Кухта памянялі ў ім націск (або нехта дапамог). Але чаму і навошта? Вось жа гэта толькі адна з праяваў цэлага вялікага працэсу.\n»Наша Вера выходит замуж! – Вот хорошо! – радовался я. Да только фамилия немножко смешная – Нога! – Нога? Разве бывают такие фамилии? – У хохлов и не такие случаются» (Андрей Лесков. Жизнь Николая Лескова)\n«Был еще преподаватель духовного училища, уроженец Умани, со странной фамилией Кривда – украинец в вышитой рубашке» (В. Катаев. Разбитая жизнь)\n«Отец рассказывает матери о делах на шахте, о новом главном инженере со смешной фамилией Пирожок» (Юрий Щербак. Возвращение блудного сына)\n«В комнате № 475 была еще одна Анна – Анна Борисовна Глеб – такая уж странная фамилия!» (Сергей Залыгин. Южноамериканский вариант)\n«Высокий и худой подполковник со странной фамилией Чиж» (тамсама)\nБеларусам дык сапраўды «странно» чуць такое ўспрыманьне звычайных у нас і нават шырокавядомых прозьвішчаў футбаліста Глеба ці аматара «странной» архітэктуры Чыжа.\nАле Пётр Сталыпін, паводле сьведчаньня графа Вітэ, сфармуляваў прынцып: каб быць верным сынам сваёй радзімы, вялікай Расейскай імпэрыі, вернападданым гасудара, трэба быць праваслаўным, нарадзіцца ў цэнтры Расеі і – мець прозьвішча, якое канчаецца на «-ов».\n«Прозьвішчы на -ов, -ев, -ин і ўспрымаюцца ў якасьці звычайных, нармальных для расейскае мовы прозьвішчаў. …Прозьвішчы іншага – субстантыўнага [г. зн. якія супадаюць формаю з назоўнікамі. – В. В.]– тыпу ўспрымаюцца як адхіленьні ад нормы».Л. Калакуцкая, Склонение фамилий и личных имен в русском литературном языке. М., 1984.\nРасейскія мовазнаўцы называюць тыповыя для беларускай і ўкраінскай (і чэскай, і польскай, і літоўскай…) антрапанімічнай традыцыі прозьвішчы накшталт Мядзьведзь, Пузыня, Трубач, Серада «фамилиями прозвищного [мянушкавага] типа» і сьцьвярджаюць, што такія належалі людзям, якія стаялі на ніжэйшых прыступках сацыяльнай лесьвіцы (Л. Калакуцкая).\nУ іх, пэўна, так і было, а ў нас такія прозьвішчы зь сярэднявечча годна насілі і простыя людзі, і дзяржаўная ды інтэлектуальная эліта: Сапегі, Пацы, Кішкі. Скарына. Сярод продкаў расейскай манархічнай дынастыі Раманавых быў наш род Кабылаў, і беларус Кабыла нічым ня горшы за расейца, скажам, Сухаво-Кабыліна. (А Мядзьведзь за Мядзьведзева можа нават і лепшы;-).\nРасейскі дасьледнік імёнаў Уладзімер Ніканаў піша:\n«Словаўтваральнаму складу расейскіх прозьвішчаў, у процілегласьць украінскім ці беларускім, неўласьцівая стракатасьць. Уражвае маналітнасьць, у вёсцы нават абсалютная, на велізаррных прасторах расейскай раўніны. Суфіксы -ов, -ин па-за канкурэнцыяй».\nВось чаму тысячы беларускіх прозьвішчаў, што ня маюць звыклых вуху ўсходніх суседзяў суфіксаў, былі пераробленыя малапісьменнымі расейскімі пісарамі пасьля захопу Беларусі Расеяй у канцы XVIII стагодзьдзя.\nЗрэшты, працэс ішоў ажно да XX стагодзьдзя, вельмі часта ў расейскім-савецкім войску беларуса са звычайным прозьвішчам Заяц рабілі Зайцавым, або і самі носьбіты прозьвішча яго перараблялі, каб ня быць, як іх пераканалі, сьмешнымі. У 20-я гады малады чалавек Сымон Баран памяняў сваё беларускае прозьвішча на прозьвішча Баранаў, а ўжо стаўшы неблагім празаікам, усьведаміў памылку і ўрэшце прыдумаў родавы псэўданім – Сымон Баранавых (таксама ня надта ўдалы, бо сыбірскае мадэлі). Паэт Анатоль Вялюгін успамінаў, што дзед ягоны быў Вялюга, пакуль не ўмяшаліся імпэрскія пісары.\nЖурналіст Аляксандар Шабалін успамінае прызнаньне кіраўніка савецкай Беларусі Пятра Машэрава:\n«А ведаеш, і маё прозьвішча без прыгод не абышлося. Я ж Машэра, а не Машэраў! Так-так. Нехта з маіх продкаў дужа захацеў быць рускім, вось і дадаў у пашпарце апошнюю літару».\nВось цяпер вернемся да Кухты => Кухто. Гэты выпадак далёка не самотны.\nСкрыпко, Галаўко, Лапато\nМяняліся Лапа на Лапо, Галоўка на Галаўко, Скрыпка на Скрыпко, Куксана Куксо, Лапата на Лапато. Прозьвішча адмяжоўваецца ад беларускага слова-першаўзора. Гэтым абураўся яшчэ Ўладзімер Дубоўка (таксама ж маглі зрабіць Дубаўко!). А прычынаю зноў-такі сілавое поле расейскай традыцыі фамільных найменьняў:\n«…Імкненьне адрозьніць прозьвішчы ад адпаведных апэлятываў [агульных назоўнікаў – В. В.] выяўляецца рознымі спосабамі, у тым ліку пераносам націску». Л. Калакуцкая\nЗнаўца культуры мовы Алесь Каўрус ухвальна ацаніў тое, што многія беларускія творцы і дзеячы вярнулі сваім прозьвішчам спрадвечны націск: Каўка, Кенька, Клышка, Сіцька, Саўка. Але мноства людзей, хутчэй за ўсё, нават ня ведаюць пра некалі зьдзейсьненую фанэтычную падмену іхнага радзіннага імя. Зь вялікай верагоднасьцю яна адбылася ў прозьвішчах накшталт Драко, Сілко, Галко.\nСваё – жывое\nУ выніку перасоўваньня націску на канцавое -о ў расейскай мове такія прозьвішчы перастаюць скланяцца: «команда Кухто». І ў беларускай афіцыйнай граматыцы пад уплывам расейскае прозьвішчы на -о, нават калі яны свае, скланяць не дазваляецца – як запазычаньні з францускайКусто, жабо, арт-нуво і камільфо.\nАле наша мова флектыўная, гэта значыць назоўнікі ў ёй маюць багатую сыстэму зьмены, а калі які не зьмяняецца – значыць, ён адчуваецца як чужы, неасвоены. Бываюць прозьвішчы беларускага паходжаньня з аўтэнтычным канцавым -о. Яны часьцей за ўсё паходзяць ад формаў імёнаў накшталт Юрко, Санько. Такія формы ўласьцівыя паўднёва-заходняй Беларусі, прычым, паколькі ў гаворках там няпоўнае аканьне, -о ў канцы можа быць і пад націскам, і без. У Гарадной (цяпер Столінскага раёну) быў Юлькó Вячорка (брат майго прадзеда, які на кірмашы паспрачаўся, што занясе дахаты на плячах целюка, і занёс, і забраў). Вядомыя формы імёнаў Пятро (хоць на поўначы толькі Пётра, на чым настойвае Пётра Садоўскі), Зьмітро.\nБеларускія мужчынскія імёны і прозьвішчы на -о, калі яны свае, – жывыя, не застылыя, і маюць скланяцца як адушаўлёныя назоўнікіхвалько, гняўко, нямко. Спытай хвалька, гняўка, нямка, Пятра, Зьмітра. Раман Віктара Казькá. І толькі жаночыя прозьвішчы на -о пад націскам не скланяюцца.\nУ расейскай мове адбываецца іншы працэс: скланеньне «неўласьцівых» прозьвішчаў замірае. Яшчэ Пушкін скланяў прозьвішчы на -ко: «к Родзянке». У расейскай граматыцы 1953 году дазвалялі скланяць мужчынскія прозьвішчы на -енко. Але ў граматыцы 1970 году гэтага пункту ўжо няма.\nСапежанка – ня толькі гатунак ігрушы\nЦі скланяюцца беларускія жаночыя прозьвішчы накшталт Масла, Пятрэнка? У старабеларускай мове такога пытаньня быць не магло, жаночыя формы прозьвішчаў мелі асобную суфіксацыю, прычым для незамужняй дзяўчыны адну, для мужавай жонкі іншую:\nпанна Катарына Сапежанка – падканцлеранка Вялікага Княства Літоўскага – дачка Сапегі, падканцлера\nпані Багданавая Сапежыная, судзьдзіная земская – гэта ўжо будзе жонка Багдана Сапегі, судзьдзі земскага.\nДачка менавалася таксама на -оўна: Радзівілаўна, Саковічаўна. У Фурса была дачка Фурсаўна, а жонка – пані Фурсавая. Гедройцевая, Тышковічавая. Усе такія формы лёгка скланяюцца.\nТакі прынцып захаваўся ў літоўскай мове. Калі мужчына Навіцкас, то ягоная жонка Навіцкене, а дачка Навіцкайце. Адрозьненьне дзявочага прозьвішча ад радзіннага найменьня замужняй жанчыны яшчэ нядаўна дапамагала мужчынам вызначыцца пры знаёмстве, але цяпер літоўкі нярэдка пакідаюць сабе дзявочае прозьвішча, выйшаўшы замуж. Або прынамсі бяруць падвойнае. Марыя Іванаўскайце-Ластаўскене – жонка нашага Вацлава Ластоўскага, якая разам зь сястрой пісала пад псэўданімам Лазьдзіну Пяледа – Ляшчынная Сава.\nЗгаданая вышэй «экстрэмістка» Цётка, якую мы ведаем з школьнага курсу як Алаізу Пашкевіч, папраўдзе не цуралася беларускага кшталту свайго радзіннага прозьвішча – Аляіза Пашкевічанка.\nАле замацаваная вякамі сыстэма жаночых прозьвішчаў, якія натуральна скланяліся, была разбураная пад чужым панаваньнем. Зьявіліся нескланяльныя беларускія жаночыя прозьвішчы на зычны: умацавалі каманду вясьляркай Кацярынай Хадатовіч (якая цяпер Карстэн).\nЖаночыя беларускія прозьвішчы на галосны -а скланяцца павінны. Сьветлай памяці Сяржук Вітушка, які апошнія дзесяцігодзьдзі жыў у Вільні, пераканаў літоўскія ўлады, каб прозьвішча дачкі афіцыйна запісалі Вітýшчанка – паводле старой беларускай традыцыі. Вядома, яно скланяецца: каго – Вітушчанкі, каму – Вітушчанцы. Але ж на -анка, -энка, -енка заканчваюцца тысячы як мужчынскіх, так і жаночых прозьвішчаў у паўднёва-ўсходняй Беларусі ці ўкраінскага паходжаньня. Граматычна яны нічым ня розьняцца і таксама маюць скланяцца: мэдаль каму? Вікторыі Азаранцы.\nНагадаю толькі, што мужчынскія і жаночыя прозьвішчы на -а ва ўскосных склонах гучаць па-рознаму. Напісаў Алесю Яўсеенку і Вальжыне Цярэшчанцы, Лявону Муху і Тэклі Мусе.


Бегомль смотрит в будущее — Докшицы Докшицкий район Родныя вытокi Районная газета Новости Докшиц и региона Реклама в Докшицах Работа в Докшицах Докшицы онлайн Фото и видеоинформация о Докшицах\n25.10.2019 929 Pavel Комментариев нет\nУкладка бардзюра па вулiцы Савецкай\nАкцэнт на стварэнне ў населеных пунктах якасных умоў для жыцця людзей Прэзідэнт Беларусі Аляксандр Лукашэнка зрабіў яшчэ летам 2017 года падчас рабочай паездкі ў Віцебскую вобласць, калі наведаў гарадскі пасёлак Копысь Аршанскага раёна.\nТады ў кароткі тэрмін ў пасёлку рэканструявалі вулічна-дарожную сетку, пабудавалі новыя спартыўныя і гандлёвыя аб’екты, мадэрнізавалі вытворчасць прадпрыемстваў. На падставе гэтага было прынята рашэнне, што, па прыкладзе Копысі, кожны год у кожнай вобласці будзе наводзіцца парадак у двух падобных пасёлках гарадскога тыпу.\nВіцебскі аблвыканкам распрацаваў і зацвердзіў графік добраўпарадкавання пасёлкаў гарадскога тыпу з тэрмінам рэалізацыі да 2025 года. У спіс трапіў і г. п. Бягомль. Рэалізаваць пілотны праект у гарадскім пасёлку запланавана да канца бягучага года. Пакуль жа населены пункт ператварыўся ў вялікую будаўнічую пляцоўку, на якой рамантуюцца сацыяльныя аб’екты, вулічна-дарожная сетка, добраўпарадкоўваюцца дваровыя тэрыторыі шматкватэрных дамоў, а таксама мадэрнізуецца сельскагаспадарчая вытворчасць.\nБардзюр на тэрыторыі Бягомльскага яслі-садка укладваюць будаўнікі.\nНовы выгляд ужо займелі двары шматпавярховікаў №№ 2, 4 па вуліцы Лепельскай і №№ 2, 4 па вуліцы Савецкай. Размова ідзе пра рамонт дарожак і ўваходаў у пад’езды, а таксама пашырэнне парковачных месцаў. Работнікамі РУП ЖКГ “Докшыцы-камунальнік” адрамантавана дарожнае палатно па вуліцах Лепельскай, Ленінскай, Манковіча і завулках Чырвонаармейскім і Савецкім.\nБрыгада Сяргея Размысловіча хутка і якасна ўкладвала бардзюр па вуліцы Савецкай. Дарэчы, пірс на гарадскім возеры, выкладзеная пліткай пляцоўка каля самалёта ў Бягомлі і іншыя аб’екты пабудаваны таксама ўмелымі рукамі Размысловіча і яго майстроў.\nЗмены да лепшага ў плане добраўпарадкавання адбыліся на аб’ектах сацыяльнай сферы. У прыватнасці, завяршаецца асфальтаванне і ўкладка бардзюра на прылеглай тэрыторыі Бягомльскага яслі-садка. Тут жа ўстаноўлена новая сучасная 3D-агароджа, а каля цэнтральнага ўваходу абуладкаваны зручны пандус. У рамках праграмы “Адраджэнне малых гарадоў” было выдзелена 300 тысяч рублёў, з якіх на 26,5 тысячы рублёў закуплена вулічнае гульнявое і спартыўнае абсталяванне для дзіцячых пляцовак.\nХутка будзе новая падлога ў спартыўнай зале школы-інтэрнат.\nЗначныя абнаўленні адбыліся і ў самім будынку. Зроблены рамонт у групавых пакоях. Для маленькіх выхаванцаў набыты 70 новых ложкаў. Вялікі аб’ём работ падрадныя арганізацыі выканалі па ўнутранай аддзелцы, замене даху, асвятлення, рамонце больш за пяцьсот квадратных метраў столі, а таксама каналізацыйных сетак. У планах – зрабіць яшчэ больш, пры ўмове, калі на задуманае будуць выдзелены грашовыя сродкі.\nБудаўнічыя работы зараз актыўна вядуцца і ў Бягомльскай сярэдняй школе. Новы выгляд пасля ўкладкі асфальту набыла тэрыторыя вакол установы, а таксама стадыён. Работнікі прыватнага прадпрыемства “ЯВГ-сэрвіс” узяліся рамантаваць фасад будынка. На першым паверсе ПМК-52 адрамантавала санвузлы.\nУ школе шмат зроблена для паляпшэння вучэбнага-выхаваўчага працэсу. Абуладкаваны сучасны камп’ютарны клас, набыта музычнае абсталяванне. Абноўлена мэбля ў гардэробе, актавай зале, а таксама школьнай сталовай.\nУ Бягомльскай дапаможнай школе-інтэрнат таксама наводзіцца лоск. Будаўнікі працуюць на вышыні – мяняюць дах на будынку спальнага корпуса. Унутры брыгада Уладзіміра Даўжонка старанна і акуратна абнаўляе падлогу ў адным з вялікіх па плошчы памяшканняў – спартыўнай зале. На чарзе – афарбоўка сцен і столі. Каменшчык Сяргей Навуменка і майстар па ўкладцы пліткі Аляксандр Савулаў з філіяла “Докшыцыводаканал” узяліся за рамонт ванных пакояў. З выдаткаваных на рамонт школы-інтэрнат грошай ужо асвоена больш за палову.\nВанныя пакоі ў спальным корпусе школы-інтэрнат рамантуюць Сяргей Навуменка і Аляксандр Савулаў з філіяла ‘‘Докшыцыводаканал’’.\nЗапланавана часткова правесці мадэрнізацыю ў Бягомльскай раённай бальніцы. На першым паверсе паліклінікі з’явяцца новае прыёмнае аддзяленне, якое размесціцца побач з рэгістратурай, а таксама пункт хуткай дапамогі. Аддзелачныя работы, будаўніцтва каналізацыі выконвае прыватнае прадпрыемства “СтройДок”.\nБольш якаснымі сталі таксама і паслугі, што прадастаўляюць насельніцтву белтэлекамаўцы. На рэканструкцыю сеткі сувязі па вуліцах Савецкай і Манковіча затрачана 200 тысяч рублёў. Такім чынам, пашырыўся абаненцкі доступ мультысэрвіснай сеткі па тэхналогіі хРОN.\nЧакаецца, што будзе адрамантаваны транзітны ўчастак аўтадарогі Р-3 Лагойск-Зембін, які часткова праходзіць па вуліцах Барысаўскай і Савецкай.\nЗапланаваная рэканструкцыя сацыяльных аб’ектаў павінна павысіць узровень і якасць жыцця людзей, стварыць умовы для развіцця турызму, інвестыцыйнай і прадпрымальніцкай дзейнасці.\n← Юные спасатели вместе с работниками МЧС оказали благотворительную помощь\nРаботники ДРСУ №180 в Докшицах удостоены высоких наград →\n18.03.2015 Главный редактор Комментариев нет\n25.03.2019 jeksik Комментариев нет


"ПАЛАТА ПРАДСТАЎНІКОЎ" ПАДТРЫМАЛА ЗАПЫТ ДЭПУТАТА ФРАЛОВА ДА ГЕНЭРАЛЬНАГА ПРАКУРОРА ПРА ЗЬНІКЛЫХ ПАЛІТЫКАЎ\n(Фралоў: ) “Патрэбны канкрэтны адказ паводле нашага рэглямэнту, і мусіць быць канкрэтны адказ. Чаму гэты запыт быў накіраваны? Мне здаецца, што ўсім людзям, значнай частцы нашага грамадзства, гэтае пытаньне не абыякавае. Калісьці трэба ставіць кропку ў гэтай праблеме, каб ясна ўяўляць, у чым жа справа ўрэшце. У тым ліку гэта трэба і для ўлады”.\nГенэральны пракурор мусіць на працягу 30 дзён даць адказ, які можа быць апублікаваны ў прэсе. Калега спадара Фралова дэпутат Аляксандар Архіпаў, былы супрацоўнік пракуратуры, называе гэты запыт “больш палітыканствам, чым рэальным клопатам пра лёс зьніклых”.\n(Архіпаў: ) “Справа ў тым, што гэтай праблематыкай я займаюся па лініі Міжпарлямэнцкага саюзу, я прапаноўваў і спадару Фралову, і іншым азнаёміцца з матэрыяламі, якія ў мяне ёсьць. У мяне ёсьць усе адказы з пракуратуры, МУС, КГБ, іншых ведамстваў. Яшчэ 2 кастрычніка я прапаноўваў дэпутатам, каго цікавіць гэтая праблема, прыйсьці і пачытаць”.\n(Архіпаў: ) “Не, ну я вам ня дам, асабіста вам ня дам. Я дам любому дэпутату азнаёміцца”.\n(Пашкевіч: ) “Я тут ня бачу ніякай палітыкі. Канечне, трэба ведаць, што робіцца вакол гэтай гучнай справы. Таму што пытаньняў вельмі шмат у грамадзкасьці Беларусі, у палітычных рухаў, за межамі краіны. Трэба даўно паставіць кропку ў гэтым пытаньні. А кропка — гэта калі будзе галосна расьсьледавацца гэтае пытаньне. Пералік пытаньняў, якія Фралоў паставіў генэральнаму пракурору, іх можна было б пашырыць. Але дастаткова й таго, што там прапісана”.\n(Завадзкая: ) “Я думаю, што нічога канкрэтнага ў адказе ня будзе, я нават упэўненая ў гэтым. А тое, што дэпутат Фралоў займаецца гэтым, гэта прыемна, добра, што нашая "Палата" пачала хоць якую працу ў гэтым кірунку. Ужо нейкія зрухі, бо па тым жа Ганчару — ужо тры гады прайшло, і нічога не было чуваць. Але думаю, што адказ будзе проста ніякі, звычайная адпіска. Як можа чалавек, якога сапраўды абвінавачваюць у гэтых злачынствах, я маю на ўвазе Шэймана, даць нейкую інфрамацыю? Вядома ж, не”.


Аўтобус з беларускімі турыстамі – удзельнікамі аварыі ў Чэхіі, прыехаў у Беларусь, паведаміла беларускае пасольства ў Чэшскай Рэспубліцы. У чэшскіх лякарнях застаюцца тры чалавекі.\nУ сваю чаргу беларускі МЗС на сваёй старонцы ў «Тўітэры» паведаміў, што ў Беларусь прыбылі трое пацярпелых у аварыі і асобы, якія іх суправаджаюць. «Пасольства трымае на кантролі сітуацыю з пакінутымі ў лякарнях грамадзянамі», – гаворыцца ў паведамленні.\n6 студзеня ў Чэхіі беларускі аўтобус трапіў у дарожна-транспартнае здарэнне на слізкай дарозе паміж населенымі пунктамі Горжычкі і Чэска-Скаліцэ. Паводле наяўнай інфармацыі, кіроўца ехаў з мінімальнай хуткасцю, абʼязджаючы асноўную трасу, якая была заблакаваная праз кепскія ўмовы надвор’я. Турыстычная група з 49 чалавек (дзеці разам з бацькамі) ехалі з Прагі ва Уроцлаў (Польшча). Пасля аварыі пацярпелі 16 чалавек. Па стане на вечар 7 студзеня ў чэшскіх шпіталях заставалася трое пацярпелых, паведамляла Міністэрства замежных справаў.\nТэгі: аварыі, аўтааварыі, Чэхія


Каранік: Выразна зрэжысаванае мерапрыемства спрабуюць выдаць за акцыю пратэсту медыкаў, якая ўзнікла стыхійна | zviazda.by\nКаранік: Выразна зрэжысаванае мерапрыемства спрабуюць выдаць за акцыю пратэсту медыкаў, якая ўзнікла стыхійна\nСумна бачыць, як выразна зрэжысаванае мерапрыемства спрабуюць выдаць за акцыю пратэсту медыкаў, якая ўзнікла стыхійна. Зварот міністра аховы здароўя Уладзіміра Караніка размешчаны ў telegram-канале Міністэрства аховы здароўя.\n«Крыўдна разумець, што нашых калегаў выкарыстоўваюць для стварэння карцінкі і правакавання сілавога адказу прадстаўнікоў органаў унутраных спраў. Дзіўна ўсведамляць, што людзі, якія выступаюць супраць гвалту, адмаўляюцца размаўляць і вырашаць праблемы. Бо ўменне размаўляць і чуць — галоўны метад прафілактыкі гвалту. Дзіўна бачыць, як арганізатары выстаўляюць нашых супрацоўнікаў для лепшага кадра, прадстаўляючы гэта як стыхійную акцыю — «станьце роўна, пасуньцеся ў бок, падніміце плакат, не размаўляйце»...\nВерагодна, значная частка ўдзельнікаў сапраўды прыйшлі з добрымі намерамі, але наяўнасць хоць бы некалькіх правакатараў сярод вас — на жаль, здольна справакаваць сілавы адказ прадстаўнікоў органаў правапарадку.\nУ арганізатараў (у гэты раз) каляровая і крыважэрная карцінка не атрымалася. І, на шчасце для нас, ніхто з нашых калегаў не пацярпеў!\nПаважаныя работнікі сістэмы аховы здароўя!\nНам дарагі і патрэбны кожны з вас!\nМы — за цывілізаваны шлях рашэння спрэчак!\nКалі ў вас ёсць пытанні ці нявырашаныя праблемы, якія патрабуюць абмеркавання, мы гатовы сустракацца — як з кожным з вас асобна, так і з калектывамі.\nКалегі, не дайце сябе ўцягнуць у гульню, правілаў якой вы не разумееце, а што яшчэ горш — у гульню без правілаў. У адваротным выпадку прайграем усе мы!» — прыводзіць словы міністра ведамства.\nПрэзідэнт прыняў рашэнне прызначыць Уладзіміра Караніка кіраўніком Гродзенскай вобласці\n1169 (Не)канферэнцыя для школьных настаўнікаў «EdCamp Belarus—2020» пройдзе 10–11 кастрычніка\n591 Тураўскі крыж упершыню будзе прадстаўлены 26 верасня\n587 Як і чым жыве колішняя «памідорная сталіца» Беларусі?\n546 Беларускі палітолаг Андрэй Сыч: Ёсць усе падставы меркаваць, што будзе ўзмоцнена роля мясцовага самакіравання\n414 У Беларусі — 75 230 выпадкаў захворвання на COVID-19. Выздаравелі 73 098 чалавек